ИНДИВИДУАЛЕН ОТЧЕТ ЗА ВСЕОБХВАТНИЯ ДОХОД........................................................ 1

ИНДИВИДУАЛЕН ОТЧЕТ ЗА ФИНАНСОВОТО СЪСТОЯНИЕ............................................... 2

ИНДИВИДУАЛЕН ОТЧЕТ ЗА ПАРИЧНИТЕ ПОТОЦИ........................................................... 3

ИНДИВИДУАЛЕН ОТЧЕТ ЗА ПРОМЕНИТЕ В СОБСТВЕНИЯ КАПИТАЛ............................ 4

ПРИЛОЖЕНИЯ КЪМ ИНДИВИДУАЛНИЯ ГОДИШЕН ФИНАНСОВ ОТЧЕТ

[1. ИНФОРМАЦИЯ ЗА ДРУЖЕСТВОТО 5](#_Toc475137963)

[2. ОСНОВНИ ПОЛОЖЕНИЯ ОТ СЧЕТОВОДНАТА ПОЛИТИКА НА ДРУЖЕСТВОТО 6](#_Toc475137964)

[3. КОНСОЛИДИРАН ОТЧЕТ НА ДРУЖЕСТВОТО 22](#_Toc475137965)

[4. ПРИХОДИ 23](#_Toc475137966)

[5. ДРУГИ ДОХОДИ ОТ ДЕЙНОСТТА 23](#_Toc475137967)

[6. РАЗХОДИ ЗА МАТЕРИАЛИ И КОНСУМАТИВИ 23](#_Toc475137968)

[7. РАЗХОДИ ЗА ВЪНШНИ УСЛУГИ 23](#_Toc475137969)

[8. РАЗХОДИ ЗА ПЕРСОНАЛА 24](#_Toc475137970)

[9. ДРУГИ РАЗХОДИ ЗА ДЕЙНОСТТА 24](#_Toc475137971)

[10. ФИНАНСОВИ ПРИХОДИ 24](#_Toc475137972)

[11. ДАНЪЧНО ОБЛАГАНЕ 24](#_Toc475137973)

[12. ДРУГ ВСЕОБХВАТЕН ДОХОД 25](#_Toc475137974)

[13. ИМОТИ, МАШИНИ, ОБОРУДВАНЕ 26](#_Toc475137975)

[14. НЕМАТЕРИАЛНИ АКТИВИ 26](#_Toc475137976)

[15. ИНВЕСТИЦИИ В ДЪЩЕРНИ ДРУЖЕСТВА 27](#_Toc475137977)

[16. ИНВЕСТИЦИИ В СЪВМЕСТНИ ДРУЖЕСТВА 27](#_Toc475137978)

[17. ФИНАНСОВИ АКТИВИ ДЪРЖАНИ ДО ПАДЕЖ 28](#_Toc475137979)

[18. ФИНАНСОВИ АКТИВИ НА РАЗПОЛОЖЕНИЕ ЗА ПРОДАЖБА 28](#_Toc475137980)

[19. ОТСРОЧЕНИ ДАНЪЦИ 31](#_Toc475137981)

[20. ДРУГИ ДЪЛГОСРОЧНИ ВЗЕМАНИЯ 32](#_Toc475137982)

[21. ТЪРГОВСКИ ВЗЕМАНИЯ 33](#_Toc475137983)

[22. ДРУГИ ВЗЕМАНИЯ И ПРЕДПЛАТЕНИ РАЗХОДИ 34](#_Toc475137984)

[23. СРОЧНИ ДЕПОЗИТИ В БАНКИ 34](#_Toc475137985)

[24. ПАРИЧНИ СРЕДСТВА И ПАРИЧНИ ЕКВИВАЛЕНТИ 34](#_Toc475137986)

[25. КАПИТАЛ И РЕЗЕРВИ 35](#_Toc475137987)

[26. ЗАДЪЛЖЕНИЯ КЪМ ПЕРСОНАЛА ПРИ ПЕНСИОНИРАНЕ 37](#_Toc475137988)

[27. ЗАДЪЛЖЕНИЯ КЪМ ДОСТАВЧИЦИ И ДРУГИ КРЕДИТОРИ 39](#_Toc475137989)

[28. ЗАДЪЛЖЕНИЯ ЗА ДИВИДЕНТИ 39](#_Toc475137990)

[29. ЗАДЪЛЖЕНИЯ ЗА ДАНЪЦИ 39](#_Toc475137991)

[30. ЗАДЪЛЖЕНИЯ КЪМ ПЕРСОНАЛА И СОЦИАЛНОТО ОСИГУРЯВАНЕ 40](#_Toc475137992)

[31. СЕГМЕНТНО ОТЧИТАНЕ 40](#_Toc475137993)

[32. УПРАВЛЕНИЕ НА ФИНАНСОВИЯ РИСК 42](#_Toc475137994)

[33. СВЪРЗАНИ ЛИЦА И СДЕЛКИ СЪС СВЪРЗАНИ ЛИЦА 45](#_Toc475137995)

[34. СЪБИТИЯ СЛЕД КРАЯ НА ОТЧЕТНИЯ ПЕРИОД 47](#_Toc475137996)

1. ИНФОРМАЦИЯ ЗА ДРУЖЕСТВОТО

Българска фондова борса - София АД е търговско дружество, създадено през месец ноември 1991 г. Дружеството е със седалище и адрес на управление гр. София, ул. “Три уши” № 6. Съдебната регистрация на дружеството е от 1991 г. с Решение № 25156/08.11.1991 г. на Софийски градски съд.

Българска фондова борса - София АД (Борсата) е публично акционерно дружество. Към 31.12.2016 г. капиталът на дружеството е разпределен в 6,582,860 броя безналични поименни акции с номинална стойност на една акция - един лев.

На 09.12.2010 г. е вписано в Търговския регистър увеличение на основния капитал на Борсата със 715,000 лева от 5,867,860 лева до 6,582,860 лева чрез издаване на нови 715,000 броя обикновени поименни безналични акции с право на глас срещу парична вноска от акционера на дружеството Министерство на финансите на Република България.

* 1. Собственост и управление

На 21.12.2010 г. в Търговския регистър е вписан и обявен статутът на Борсата като публично дружество, както и новият устав на дружеството.

Към 31.12.2016 г. регистрираният акционерен капитал на Българска фондова борса – София АД възлиза на 6,583 х.лв., разпределен в 6,582,860 обикновени поименни акции с право на глас с номинална стойност на акция - 1 лев.

Разпределението на основния акционерен капитал е:

|  |  |  |
| --- | --- | --- |
|  | 31.12.2016 | 31.12.2015 |
| Държавата, чрез Министерство на финансите | 50% | 50% |
| Инвестиционни посредници и търговски банки | 19% | 20% |
| Други юридически лица | 20% | 20% |
| Физически лица | 11% | 10% |

Българска фондова борса – София АД е публично дружество, по смисъла на чл. 110, ал.1, т.2 от ЗППЦК.

Дружеството има едностепенна система на управление със Съвет на директорите. Към 31.12.2016 г. Съветът на директорите е в състав: Асен Ягодин (председател), Васил Големански (заместник-председател), Иван Такев, Любомир Бояджиев, Георги Български - членове.

С промяна в устава на дружеството, приета от общото събрание на акционерите на 30.06.2015 г., представителството в дружеството се осъществява от двамата изпълнителни директори – Иван Такев и Васил Големански, заедно и поотделно.

Към 31.12.2016 г. общият брой на персонала в дружеството е 27 служители (31.12.2015 г.: 27 служители).

* 1. Предмет на дейност

Дружеството е лицензирано с разрешение издадено от Държавната комисия по ценните книжа да извършва дейност като фондова борса.

Предметът на дейност на дружеството за 2016 г. включва следните видове операции и сделки:

* организиране на търговия с ценни книжа и други финансови инструменти;
* организиране и поддържане на информационна система за търговия с ценни книжа;
* създаване и поддържане на клирингова система за гарантиране на поетите задължения по сделките с ценни книжа, извършвани на нея.

С решение на общо събрание на акционерите на Българска фондова борса - София АД, проведено на 13.09.2010 г., предметът на дейност на дружеството е променен както следва: организиране на регулиран пазар на финансови инструменти като система за търговия, която среща или съдейства за срещането на интересите за покупка и продажба на финансови инструменти, допуснати до търговия на регулирания пазар, на множество трети страни, в рамките на системата и въз основа на правила, като резултатът е сключване на сделки с тези инструменти. Системата функционира редовно и в съответствие с изискванията на ЗПФИ и актовете по прилагането му.

* 1. Основни показатели на икономическата среда

Основните показатели на икономическата среда, които оказват влияние върху дейността на дружеството, за периода 2014 – 2016 г. са представени в таблицата по-долу:

|  |  |  |  |
| --- | --- | --- | --- |
| Показател | 2014 | 2015 | 2016 |
| БВП в млн. лева | 82,164 | 88,571 | 91,873\* |
| Реален растеж на БВП | 1.6 % | 3.0 % | na\*\* |
| Инфлация в края на годината | -0.9 % | - 0.4 % | 0.10 % |
| Среден валутен курс на щатския долар за годината | 1.47 | 1.725 | 1.768 |
| Валутен курс на щатския долар в края на годината | 1.61 | 1.79 | 1.855 |
| Среден валутен курс на македонски денар за годината | 0.03 | 0.03 | 0.03 |
| Валутен курс на македонски денар в края на годината | 0.03 | 0.03 | 0.03 |
| Основен лихвен процент в края на годината | 0.02 | 0.01 | 0.02 |
| Безработица (в края на годината) | 10.7 % | 10 % | 8 % |

\*БВП за 2016 година е по предварителни данни на БНБ; \*\*към датата на изготвяне на отчета не са налични данни;

1. ОСНОВНИ ПОЛОЖЕНИЯ ОТ СЧЕТОВОДНАТА ПОЛИТИКА НА ДРУЖЕСТВОТО
   1. База за изготвяне на индивидуалния финансов отчет

Индивидуалният финансов отчет на Българска фондова борса – София АД е изготвен в съответствие с всички Международни стандарти за финансови отчети (МСФО), които се състоят от: стандарти за финансови отчети и от тълкувания на Комитета за разяснения на МСФО (КРМСФО), одобрени от Съвета по Международни счетоводни стандарти (СМСС) и Международните счетоводни стандарти и тълкуванията на Постоянния комитет за разясняване (ПКР), одобрени от Комитета по Международни счетоводни стандарти (КМСС), които ефективно са в сила на 1 януари 2016 г., и които са приети от Комисията на Европейския съюз.

От възприемането на тези стандарти и/или тълкувания, в сила за годишни периоди започващи на 1 януари 2016 г., не са настъпили промени в счетоводната политика на дружеството, освен някои нови и разширяването на вече установени оповестявания, без това да доведе до други промени – в класификацията или оценката на отделни отчетни обекти и операции.

Тези стандарти и тълкувания включват:

* *Изменение на МСС 27 „Индивидуални финансови отчети”* – Метод на собствения капитал в самостоятелни финансови отчети – приет от ЕС на 18 декември 2015 г. (в сила за годишни периоди, започващи на или след 1 януари 2016 г.);
* *Изменение на МСС 1 „Представяне на финансови отчети”* – Инициатива за оповестяване - приет от ЕС на 18 декември 2015 г. (в сила за годишни периоди, започващи на или след 1 януари 2016 г.);
* *Изменения на различни стандарти „Подобрения в МСФО (цикъл 2012-2014)”*, произтичащи от годишния проект за подобрения в МСФО (МСФО 5, МСФО 7, МСС 19 и МСС 34) основно с цел отстраняване на противоречия и изясняване на формулировки - приети от ЕС на 15 декември 2015 г. (промените ще бъдат прилагани за годишни периоди, започващи на или след 1 януари 2016 г.).
* *Изменение на МСС 16 „Имоти, машини и съоръжения” и МСС 38 „Нематериални активи”* – Изясняване на допустимите методи за амортизация - приети от ЕС на 2 декември 2015 г. (в сила за годишни периоди, започващи на или след 1 януари 2016 г.);
* *Изменение на МСФО 11 „Съвместни споразумения”* – Счетоводно отчитане на придобиване на участия в съвместна дейност - приет от ЕС на 24 ноември 2015 г. (в сила за годишни периоди, започващи на или след 1 януари 2016 г.);
* *Изменение на МСС 16 „Имоти, машини и съоръжения” и МСС 41 „Земеделие”* – Земеделие: Плододайни растения - приети от ЕС на 23 ноември 2015 г. (в сила за годишни периоди, започващи на или след 1 януари 2016 г.);
* Промени в МСФО 10 „Консолидирани финансови отчети”, МСФО 12 „Оповестяване на дялове в други предприятия” и МСС 28 „Инвестиции в асоциирани и съвместни предприятия” – Инвестиционни дружества: Прилагане на изключения при консолидация – приети от ЕС на 22 септември 2016 г. (в сила за годишни периоди, започващи на или след 1 януари 2016 г).;

Стандарти и разяснения, издадени от СМСС и приети от ЕС, които все още не са влезнали в сила

Към датата на издаване за одобряване на този индивидуален финансов отчет следните стандарти и изменения към съществуващи стандарти и разяснения са издадени от Съвета за Международни счетоводни стандарти (СМСС) и са приети от ЕС, но все още не са влезли в сила:

* *МСФО 15 „Приходи от договори с клиенти”* – приет от ЕС на 22 септември 2016 г. (в сила за годишни периоди, започващи на или след 1 януари 2018 г.);
* *МСФО 9 „Финансови инструменти”* – приет от ЕС на 22 ноември 2016 г. (в сила за годишни периоди, започващи на или след 1 януари 2018г.);

Стандарти и разяснения, издадени от СМСС, които все още не са приети от ЕС

Ръководството, счита, че е подходящо да се оповести, че следните нови или ревизирани стандарти, нови разяснения и промени към съществуващи стандарти, които към отчетната дата са вече издадени от Съвета по международни счетоводни стандарти (СМСС), но все още не са одобрени за прилагане от Европейската комисия и съответно, не са взети впредвид при изготвянето на този индивидуален финансов отчет. Датите на влизане в сила ще зависят от решенията за одобрение за прилагане на Европейската комисия.

* *МСФО 14 „Разчети за регулаторни отсрочени сметки”* – ЕК реши да не започва процеса по утвърждаване на този междинен стандарт и да чака окончателния му вариант;
* *МСФО 16 „Лизинг”* – в сила за годишни периоди, започващи на или след 1 януари 2019 г.;
* *Промени в МСФО 10 „Консолидирани финансови отчети” и МСС 28 „Инвестиции в асоциирани и съвместни предприятия”* – Продажба или вноска на активи между инвеститор и негово асоциирано или съвместно предприятие - отложен за неопределен период;
* *Промени в МСС 12 „Данъци върху дохода”* – Признаване на отсрочени данъчни активи за нереализирани загуби – в сила за годишни периоди, започващи на или след 1 януари 2017 г.;
* *Промени в МСС 7 „Отчет за паричните потоци“* - Инициатива за оповестявания, в сила за годишни периоди от 1 януари 2017 г.;
* *Разяснение на МСФО 15 “Приходи от договори с клиенти”* – в сила за годишни периоди, започващи на или след 1 януари 2018 г.;
* *Промени в МСФО 2 “Плащане на базата на акции”* - в сила за годишни периоди, започващи на или след 1 януари 2018 г.;
* Промени в МСФО 4: Прилагане на МСФО 9 „Финансови инструменти“ с МСФО 4 „Застрахователни договори“ - в сила за годишни периоди, започващи на или след 1 януари 2018 г.;
* *Изменения на различни стандарти „Подобрения в МСФО (цикъл 2014-2016)* - в сила за годишни периоди, започващи на или след 1 януари 2018 г. и 1 януари 2017 г.;
* КРМСФО Разяснение 22 „Сделки с чуждестранна валута и авансови възнаграждения“ - в сила за годишни периоди от 1 януари 2018 г.;
* *Промени в МСС 40 „Инвестиционни имоти“* - Трансфери на инвестиционни имоти - в сила за годишни периоди, започващи на или след 1 януари 2018 г.;

Финансовите отчети са изготвени на база историческата цена.

Дружеството води своите счетоводни регистри в български лев (BGN), който приема като негова отчетна валута за представяне. Данните в отчета и приложенията към него са представени в хиляди лева, освен ако нещо друго изрично не е указано.

Представянето на финансовия отчет съгласно Международните стандарти за финансови отчети изисква ръководството да направи най-добри приблизителни оценки, начисления и разумно обосновани предположения, които оказват ефект върху отчетените стойности на активите и пасивите, на приходите и разходите, и на оповестяването на условни вземания и задължения към датата на отчета. Тези приблизителни оценки, начисления и предположения са основани на информацията, която е налична към датата на финансовия отчет, поради което бъдещите фактически резултати биха могли да бъдат различни от тях (като в условия на финансова криза несигурностите са по-значителни). Обектите, които предполагат по-висока степен на субективна преценка или сложност, или където предположенията и приблизителните счетоводни оценки са съществени за финансовия отчет, са оповестени в *Приложение № 2.23.*

* 1. Сравнителни данни

Дружеството представя сравнителна информация в този финансов отчет за една предходна година.

Когато е необходимо, сравнителните данни се рекласифицират, за да се постигне съпоставимост спрямо промени в представянето в текущата година.

* 1. Функционална валута и признаване на курсови разлики

Функционалната валута и отчетната валута на представяне във финансовия отчет на дружеството е българският лев. От 1 юли 1997 г. левът е фиксиран в съответствие със Закона за БНБ към германската марка в съотношение BGN 1:DEM 1, а с въвеждането на еврото като официална валута на Европейския съюз - с еврото в съотношение BGN 1.95583:EUR 1.

При първоначално признаване, сделка в чуждестранна валута се записва във функционалната валута, като към сумата в чуждестранна валута се прилага обменният курс към момента на сделката или операцията. Паричните средства, вземанията и задълженията, като монетарни отчетни обекти, деноминирани в чуждестранна валута се отчитат във функционалната валута като се прилага обменният курс, публикуван от БНБ за последния работен ден на съответния месец. Към 31 декември те се оценяват в български лева като се използва заключителният обменен курс на БНБ.

Немонетарните отчетни обекти в отчета за финансовото състояние, първоначално деноминирани в чуждестранна валута, се отчитат във функционалната валута като се прилага историческият обменен курс към датата на операцията и последващо не се преоценяват по заключителен курс.

Ефектите от курсовите разлики, свързани с уреждането на търговски сделки в чуждестранна валута, или отчитането на търговски сделки в чуждестранна валута по курсове, които са различни, от тези, по които първоначално са били признати, се включват в отчета за всеобхватния доход (в печалбата или загубата за годината) в момента на възникването им, като се представят към “други доходи/загуби от дейността.

* 1. Приходи

Приходите в дружеството се признават на база принципа за начисляване и до степента, до която стопанските изгоди се придобиват от дружеството, и доколкото приходите могат надеждно да се измерят.

При предоставянето на услуги, приходите се признават, отчитайки етапа на завършеност на сделката към края на всеки отчетен период, ако този етап може да бъде надеждно измерен, както и разходите, извършени по сделката и разходите за приключването й. Обичайно приходите от услуги са такси за: членство, регистрация и пререгистрация, информационно обслужване, интернет и он-лайн търговия и комисионни за сделки с акции и облигации и се признават при и за периода на предоставяне на услугата.

При продажбите на оборудване (дълготрайни активи) приходите се признават, когато всички съществени рискове и ползи произтичащи от тяхната собственост преминават в купувача.

Финансовите приходи се включват в отчета за всеобхватния доход (в печалбата или загубата за годината), когато възникнат, и се състоят от: лихвени приходи по предоставени депозити в банки с инвестиционна цел, лихвени приходи по предоставени депозити в банки по репо сделки, лихвени приходи по текущи разплащателни сметки, приходи от инвестиции на разположение за продажба и приходи от инвестиции, държани до падеж, положителните курсови разлики по валутни операции и за заемни операции, нетно. Те се представят отделно от финансовите разходи на лицевата страна на отчета за всеобхватния доход (в печалбата или загубата за годината). Лихвеният приход се признава както се начислява и включва в текущите печалби и загуби пропорционално във времето на съществуването на съответния лихвоносен актив на база метода на ефективната лихва.

Нетните разлики от промяна на валутни курсове, свързани с парични средства, търговски вземания и задължения, деноминирани в чуждестранна валута, се включват в отчета за всеобхватния доход (в печалбата или загубата за годината), когато възникнат, като се представят нетно към “други доходи/загуби от дейността.

Доходите от дивиденти се признават в текущите печалби и загуби и се представят в отчета за всеобхватния доход на датата, когато дружеството придобие правото да получи плащането в резултат на взето решение за разпределение на натрупани печалби и резерви от страна на акционерите (съдружниците/едноличния собственик). Приходите от дивиденти и лихви от инвестиции в дялове и ценни книжа се третират и представят в отчета за всеобхватния доход (в печалбата или загубата за годината) като финансови приходи.

* 1. Разходи

Разходите в дружеството се признават в момента на тяхното възникване и на база принципите на начисляване и съпоставимост.

Разходите за бъдещи периоди се отлагат за признаване като текущ разход за периода, през който договорите, за които се отнасят, се изпълняват.

Финансовите разходи се включват в отчета за всеобхватния доход (в печалбата или загубата за годината) и се състоят от: лихвени разходи, вкл. банкови такси и други преки разходи по банкови заеми и репо-сделки, отрицателните курсови разлики от валутни операции и за заемни средства, нетно, загуби от обезценка на и сделки с финансови активи. Те се представят отделно от финансовите приходи в отчета за всеобхватния доход (в печалбата или загубата за годината).

* 1. Имоти, машини и оборудване

Имотите, машините и оборудването (дълготрайни материални активи) са представени във финансовия отчет по историческа цена на придобиване (себестойност), намалена с натрупаната амортизация и загубите от обезценка.

Първоначално оценяване

При първоначалното си придобиване имоти, машини и оборудване се оценяват по себестойност, която включва покупната цена, вкл. митническите такси и всички преки разходи, необходими за привеждане на актива в работно състояние. Преките разходи са: разходи за подготовка на обекта, разходи за първоначална доставка и обработка, разходите за монтаж, разходи за хонорари на лица, свързани с проекта, невъзстановяемите данъци и др.

Дружеството е определило стойностен праг от 500.00 лв., под който придобитите активи независимо, че притежават характеристиката на дълготраен актив, се третират като текущ разход в момента на придобиването им.

Последващо оценяване

Избраният от дружеството подход за последваща балансова оценка на имотите, машините и оборудването е моделът на себестойността по МСС 16 – историческа цена на придобиване, намалена с начислените амортизации и натрупаните загуби от обезценка.

Последващи разходи

Разходите за ремонти и поддръжка се признават за текущи в периода, през който са направени. Извършени последващи разходи, свързани с имоти, машини и оборудване, които имат характер на подмяна на определени възлови части и агрегати, или на преустройство и реконструкция, се капитализират към балансовата стойност на съответния актив и се преразглежда остатъчния му полезен живот към датата на капитализация. Същевременно, неамортизираната част на заменените компоненти се изписва от балансовата стойност на активите и се признава в текущите разходи за периода на преустройството.

Методи на амортизация

Дружеството използва линеен метод на амортизация на дълготрайните материални активи. Амортизирането на активите започва, когато те са на разположение за употреба. Земята не се амортизира. Полезният живот по групи активи е определен в съответствие с: физическото износване, спецификата на оборудването, бъдещите намерения за употреба и с предполагаемото морално остаряване и е както следва:

* сгради – 50 г.
* съоръжения – 7 г.
* машини оборудване – от 3 до 6 г.
* транспортни средства – 4 г.
* компютри – 2 г.
* стопански инвентар – 6.7 г.

Определеният срок на годност на дълготрайните активи се преглежда в края на всяка година и при установяване на значителни отклонения спрямо бъдещите очаквания за срока на използването на активите, същият се коригира перспективно.

Обезценка на активи

Балансовите стойности на имотите, машините и оборудването подлежат на преглед за обезценка, когато са налице събития или промени в обстоятелствата, които показват, че те биха могли да се отличават трайно от възстановимата им стойност. Ако са налице такива индикатори, че приблизително определената възстановима стойност е по-ниска от тяхната балансова стойност, то последната се изписва до възстановимата стойност на активите. Възстановимата стойност на дълготрайните материални активи е по-високата от двете: справедлива стойност без разходи за продажба или стойност при употреба. За определянето на стойността при употреба на активите бъдещите парични потоци се дисконтират до тяхната настояща стойност като се прилага дисконтова норма преди данъци, която отразява текущите пазарни условия и оценки на времевата стойност на парите и рисковете, специфични за съответния актив. Загубите от обезценка се отчитат в отчета за всеобхватния доход (в печалбата или загубата за годината).

Печалби и загуби от продажба

Материалните дълготрайни активи се отписват от отчета за финансовото състояние, когато се извадят трайно от употреба и не се очакват от тях бъдещи стопански изгоди или се продадат. Печалбите или загубите от продажби на отделни активи от групата на “имоти, машини и оборудване” се определят чрез сравняването на приходите от продажбата и балансовата стойност на актива към датата на продажбата. Те се посочват нетно, към “други доходи/(загуби) от дейността” на лицевата страна на отчета за всеобхватния доход (в печалбата или загубата за годината).

* 1. Нематериални активи

Нематериалните активи са представени във финансовия отчет по цена на придобиване, намалена с натрупаната амортизация и загубите от обезцeнка. В техния състав са включени основно лицензии за програмни продукти и лиценз за търговска система, използвани в дружеството.

В дружеството се прилага линеен метод на амортизация на нематериалните активи при определен полезен живот от 2 години до 5 години.

Балансовата стойност на нематериалните активи подлежи на преглед за обезценка, когато са налице събития, или промени в обстоятелствата, които посочват, че балансовата стойност би могла да надвишава възстановимата им стойност. Тогава обезценката се включва в отчета за всеобхватния доход (в печалбата или загубата за годината).

Нематериалните активи се отписват от отчета за финансовото състояние, когато се извадят трайно от употреба и не се очакват от тях бъдещи стопански изгоди или се продадат. Печалбите или загубите от продажби на отделни активи от групата на “нематериалните активи” се определят чрез сравняването на приходите от продажбата и балансовата стойност на актива към датата на продажбата. Те се посочват нетно, към “други доходи/(загуби) от дейността” на лицевата страна на отчета за всеобхватния доход (в печалбата или загубата за годината).

* 1. Инвестиции в дъщерни дружества

Дъщерно дружество е такова дружество, над което дружеството като инвеститор притежава контрол. Притежаването на контрол означава, че инвеститорът е изложен на, или има права върху, променливата възвръщаемост от неговото участие в предприятието, в което е инвестирано, и има възможност да окаже въздействие върху тази възвръщаемост посредством своите правомощия върху предприятието, в което е инвестирано.

Дългосрочните инвестиции, представляващи акции в дъщерни дружества, са представени във финансовия отчет по цена на придобиване (себестойност), която представлява справедливата стойност на възнаграждението, което е платено, вкл. преките разходи по придобиването на инвестицията.

Тези инвестиции не се търгуват на фондови борси.

Притежаваните от дружеството инвестиции в дъщерни дружества подлежат на преглед за обезценка. При установяване на условия за обезценка, същата се признава в отчета за всеобхватния доход (в печалбата или загубата за годината) като финансов разход.

При покупка и продажба на инвестиции в дъщерни дружества се прилага “датата на сключване”на сделката.

Инвестициите се отписват, когато се прехвърлят правата, които произтичат от тях на други лица при настъпването на правните основания за това и по този начин се загубва контрола върху стопанските изгоди от инвестициите. Доходът от продажбата им се представя към „финансови приходи”или респ. “финансови разходи” на отчета за всеобхватния доход (в печалбата или загубата за годината).

* 1. Инвестиции в съвместни дружества

Съвместно дружество е такова предприятие, създадено по силата на договорно споразумение между дружеството като инвеститор и едно или повече други страни (дружества), които се заемат с обща стопанска дейност и върху която контролиращите съдружници упражняват съвместен контрол. Съвместен контрол е налице когато вземането на стратегическите финансови и оперативни решения, свързани със съвместното дружество е договорно установено да става със задължително единодушно съгласие (консенсус) между контролиращите съдружници. Последните имат права върху нетните активи на съвместното дружество.

Инвестициите в съвместни дружества са представени във финансовия отчет по цена на придобиване (себестойност), която представлява справедливата стойност на възнаграждението, което е платено, вкл. преките разходи по придобиването на инвестицията.

Притежаваните от дружеството инвестиции в съвместни дружества подлежат на преглед за обезценка. При установяване на условия за обезценка, същата се признава в отчета за всеобхватния доход (в печалбата или загубата за годината) като финансов разход.

Инвестициите в съвместни дружества се отписват, когато се прехвърлят правата, които произтичат от тях на други лица при настъпването на правните основания за това и по този начин се загубва съвместния контрол върху стопанските изгоди от инвестициите. Доходът от продажбата им се представя към статията финансови приходи или респ. финансови разходи на отчета за всеобхватния доход (в печалбата или загубата за годината).

* 1. Инвестиции на разположение за продажба

Дългосрочните инвестиции във финансови активи на разположение за продажба са недеривативни финансови активи, представляващи: а) дългови ценни книжа с фиксирани или определяеми плащания и фиксирани матуритетни дати и б) акции и дялове от капитала на други дружества (малцинствено участие).

Първоначално оценяване

Първоначално инвестициите (финансовите активи) на разположение за продажба се признават по цена на придобиване, която е справедливата стойност на възнаграждението, което е било платено, включително преките разходи по придобиване на инвестицията – (финансовия актив).

Последващо оценяване

Притежаваните от дружеството инвестиции (финансови активи) на разположение и за продажба се оценяват последващо по справедлива стойност *(Приложение № 2.22.).*

Дългосрочните инвестиции, представляващи дългови ценни книжа с фиксирани или определяеми плащания и фиксирани матуритетни дати последващо се оценяват и се представят в отчета за финансовото състояние по справедлива стойност при спазването на следната политика: „определяне на справедливата стойност директно на база пазарни цени (цени на дилъри) – „последна цена купува”към последния работен ден на съответния отчетния период (година), т.е. директни (некоригирани) цени (Ниво 1).

Притежаваните от дружеството инвестиции (финансови активи), представляващи акции в други дружества (малцинствено участие), не се търгуват на активен пазар и за тях няма котировки на пазарни цени. Последващо те се оценяват и представят в отчета за финансовото състояние по справедлива стойност, определяна чрез прилагането на приходния подход, респ. метода на дисконтираните парични потоци като основна оценъчна техника (Ниво 3).

По изключение, за дружества/предприятия от затворен тип, за които е трудно да се намерят данни за аналогови пазарни сделки и/или поради обстоятелството, че бъдещото функциониране на тези дружества е свързано с определени несигурности, за да може да се направят достатъчно разумни и обосновани дългосрочни предположения за изчисляването на справедливата стойност на техните акции чрез други алтернативни оценъчни методи - се оценяват по цена на придобиване.

Ефектите от последващата преоценка на ценните книжа до тяхната справедлива стойност се представят в отделен компонент на отчета за всеобхватния доход (в други компоненти на всеобхватния доход) и се признават в отчета за всеобхватния доход (в печалбата или загубата за годината) при освобождаване (продажба) от съответната инвестиция като се посочват към статията “финансови приходи” или „финансови разходи”.

Приходите от лихви, свързани с дългосрочни инвестиции (финансови активи) на разположение за продажба, представляващи: дългови ценни книжа с фиксирани или определяеми плащания и фиксирани матуритетни дати се признават и представят на база ефективен доход в отчета за всеобхватния доход (в печалбата или загубата за годината) към статията „финансови приходи”.

Приходите от дивиденти, свързани с дългосрочни инвестиции (финансови активи), представляващи акции в други дружества (малцинствено участие) се признават като текущи приходи и се представят в отчета за всеобхватния доход (в печалбата или загубата за годината) към статията „финансови приходи”.

Притежаваните инвестиции на разположение за продажба се преглеждат към края на всеки отчетен период и при установяване на условия за перманентна обезценка, същата се отразява в отчета за всеобхватния доход (в печалбата или загубата за годината) към статия „финансови разходи”.

При установяване на условия за обезценка, същата се определя като разлика между балансовата стойност и възстановимата стойност на инвестицията и се отразява в отчета за всеобхватния доход (в печалбата или загубата за годината), освен ако през предходни периоди има формиран положителен резерв за тези инвестиции – тогава първо обезценката се покрива за сметка на този резерв и се представя нетно в отчета за всеобхватния доход (в други компоненти на всеобхватния доход).

* 1. Инвестиции, държани до падеж

Инвестиции във финансови активи, държани до падеж са такива активи, които представляват дългови ценни книжа, с фиксирани или определяеми плащания и фиксирани матуритетни дати, спрямо които дружеството при тяхното придобиване има положително намерение и възможност да държи до настъпването на падежа им.

Тези активи се оценяват първоначално по тяхната цена на придобиване, а последващо – по амортизируема стойност при използването на метода на ефективната лихва, намалена с обезценка, ако има такава.

Приходите от тях се признават и представят на база ефективен доход в отчета за всеобхватния доход (в печалбата или загубата за годината) към статията „финансови приходи”.

* 1. Търговски и други вземания

Търговските вземания се отчитат и представят във финансовия отчет по справедлива стойност на база стойността на оригинално издадената фактура (себестойност), намалена с размера на обезценката за несъбираеми суми.

Приблизителната оценка за загуби от съмнителни и несъбираеми вземания се прави, когато за събираемостта на цялата сума или на част от нея съществува висока несигурност. Несъбираемите вземания се изписват, когато правните основания за това настъпят. Когато дадено вземане се прецени като напълно несъбираемо, то се изписва за сметка на коректива *(Приложение № 2.19.1).*

* 1. Срочни депозити в банки

Депозити в банки представляват вземания от банки по инвестирани свободни парични ресурси под формата на срочни депозити с оригинален матуритет над 3 месеца. Депозитите се оценяват и се представят в отчета за финансовото състояние по амортизируема стойност.

В отчета за финансовото състояние те се представят към групата на “срочни депозити в банки, с инвестиционна цел”, а в отчета за паричните потоци – към “паричните потоци, ангажирани в инвестиционната дейност на дружеството”.

Получената лихва от тези депозити се представя като приход от лихви от инвестиционна дейност в отчета за паричните потоци *(Приложение № 2.19.1).*

* 1. Парични средства и парични еквиваленти

Паричните средства и еквиваленти включват касовите наличности, разплащателните сметки и краткосрочните депозити, включително репа в банки, чийто оригинален матуритет е до 3 месеца *(Приложение № 2.19.1).* За целите на отчета за паричните потоци банковите депозити се анализират и представят в съответствие с целите и намеренията на дружеството за доходност от тях, както и фактическата поддържана продължителност на инвестирането в такъв тип депозити.

За целите на изготвянето на отчета за паричните потоци:

* паричните постъпления от клиенти и паричните плащания към доставчици са представени брутно, с включен ДДС (20%);
* платените суми за ДДС по доставка на имоти, машини, оборудване и нематериални активи, с право на възстановяване, са представени като плащания към доставчици в оперативна дейност;
* получените лихви по разплащателни сметки са представени в оперативната дейност;
* получените лихви от предоставени срочни депозити в банки и ипотечни облигации са представени в инвестиционна дейност, доколкото по съдържание тези операции представляват инвестиране на свободни ресурси на дружеството.
  1. Търговски и други задължения

Търговските и другите текущи задължения се отчитат и представят във финансовия отчет по стойността на оригиналните фактури (цена на придобиване), която се приема за справедливата стойност на сделката и ще бъде изплатена в бъдеще срещу получените стоки и услуги. В случаите на разсрочени плащания над обичайния кредитен срок, при които не е предвидено допълнително плащане на лихва или лихвата значително се различава от обичайния пазарен лихвен процент, задълженията се оценяват първоначално по тяхната справедлива стойност, а последващо – по амортизируема стойност, след приспадане на инкорпорираната в тяхната номинална стойност лихва, определена по метода на ефективната лихва *(Приложение № 2.19.2).*

* 1. Пенсионни и други задължения към персонала по социалното и трудово законодателство

Трудовите и осигурителни отношения с работниците и служителите в дружеството се основават на разпоредбите на Кодекса на труда и на разпоредбите на действащото осигурително законодателство в България.

Краткосрочни доходи

Краткосрочните доходи за наетия персонал под формата на възнаграждения, бонуси и социални доплащания и придобивки (изискуеми за уреждане в рамките на 12 месеца след края на периода, в който персоналът е положил труд за тях или е изпълнил необходимите условия) се признават като разход в отчета за всеобхватния доход (в печалбата или загубата за годината), освен ако даден МСФО не изисква тази сума да се капитализира в себестойността на определен актив, за периода, в който е положен трудът за тях и/или са изпълнени изискванията за тяхното получаване, и като текущо задължение (след приспадане на всички платени вече суми и полагащи се удръжки) в размер на недисконтираната им сума.

Към датата на всеки финансов отчет дружеството прави оценка на сумата на очакваните разходи по натрупващите се компенсируеми отпуски, която се очаква да бъде изплатена като резултат от неизползваното право на натрупан отпуск. В оценката се включват приблизителната преценка за сумите за самите възнаграждения и на вноските по задължителното обществено и здравно осигуряване, които работодателят дължи върху тези суми.

Дългосрочни доходи при пенсиониране

Планове с дефинирани вноски

Основно задължение на дружеството като работодател в България е да извършва задължително осигуряване на наетия си персонал за фонд “Пенсии”, допълнително задължително пенсионно осигуряване (ДЗПО), фонд “Общо заболяване и майчинство” (ОЗМ), фонд “Безработица”, фонд “Трудова злополука и професионална болест” (ТЗПБ), фонд “Гарантиране вземания на работниците и служителите” (ГВРС) и здравно осигуряване. Размерите на осигурителните вноски се утвърждават всяка година със Закона за бюджета на ДОО и Закона за бюджета на НЗОК за съответната година. Вноските се разпределят между работодателя и осигуреното лице в съответствие с правилата от Кодекса за социално осигуряване (КСО) в съотношение 60:40 (2015 г.: 60:40).

Тези осигурителни пенсионни планове, прилагани от дружеството в качеството му на работодател, са планове с дефинирани вноски. При тях работодателят плаща месечно определени вноски в държавните фонд “Пенсии, фонд “ОЗМ, фонд “Безработица, фонд “ТЗПБ, както и в универсални и професионални пенсионни фондове - на база фиксирани по закон проценти и няма правно или конструктивно задължение да доплаща във фондовете бъдещи вноски в случаите, когато те нямат достатъчно средства да изплатят на съответните лица заработените от тях суми за периода на трудовия им стаж. Аналогични са и задълженията по отношение на здравното осигуряване.

Към дружеството няма създаден и функциониращ частен доброволен осигурителен фонд.

Дължимите от дружеството вноски по плановете с дефинирани вноски за социалното и здравно осигуряване се признават като текущ разход в отчета за всеобхватния доход (в печалбата или загубата за годината), освен ако даден МСФО не изисква тази сума да се капитализира в себестойността на определен актив, и като текущо задължение в недисконтиран размер, заедно и в периода на полагане на труда и на начислението на съответните доходи на наетите лица, с които доходи вноските са свързани.

Планове с дефинирани доходи

Съгласно Кодекса на труда дружеството в качеството му на работодател в България е задължено да изплаща на персонала при настъпване на пенсионна възраст обезщетение, което в зависимост от трудовия стаж в предприятието може да варира между 2 и 6 брутни работни заплати към датата на прекратяване на трудовото правоотношение. По своите характеристики тези схеми представляват нефондирани планове с дефинирани доходи.

Изчислението на размера на тези задължения налага участието на квалифицирани актюери, за да може да се определи тяхната сегашна стойност към датата на финансовия отчет, по която те се представят в отчета за финансовото състояние, а респективно изменението в стойността им, се представя в отчета за всеобхватния доход като: а) разходите за текущ и минал стаж, разходите за лихва и ефектите от съкращенията и урежданията се признават веднага, в периода, в който възникнат, и представят в текущата печалба или загуба, по статия „разходи за персонал, а б) ефектите от последващите оценки на задълженията, които по същество представляват актюерски печалби и загуби, се признават веднага, в периода, в който възникнат, и се представят към другите компоненти на всеобхватния доход, по статия „последващи оценки на пенсионни планове с дефинирани доходи. Актюерските печалби и загуби произтичат от промени в актюерските предположения и опита.

Към датата на всеки годишен финансов отчет дружеството назначава сертифицирани актюери, които издават доклад с техните изчисления относно дългосрочните му задължения към персонала за обезщетения при пенсиониране. За целта те прилагат кредитния метод на прогнозните единици. Сегашната стойност на задължението по дефинираните доходи се изчислява чрез дисконтиране на бъдещите парични потоци, които се очаква да бъдат изплатени в рамките на матуритета на това задължение и при използването на лихвените равнища на държавни дългосрочни облигации с подобен срок, котирани в България, където функционира и самото дружество.

Доходи при напускане

Съгласно местните разпоредби на трудовото и осигурително законодателство в България, дружеството като работодателят има задължение да изплати при прекратяване на трудовия договор преди пенсиониране определени видове обезщетения.

Дружеството признава задължения към персонала по доходи при напускане преди настъпване на пенсионна възраст, когато е демонстриран обвързващ ангажимент, на база публично анонсиран план, вкл. за преструктуриране, да се прекрати трудовият договор със съответните лица без да има възможност да се отмени, или при формалното издаване на документите за доброволно напускане. Доходи при напускане, платими повече от 12 месеца, се дисконтират и представят в отчета за финансовото състояние по тяхната сегашна стойност.

* 1. Акционерен капитал и резерви

Българска фондова борса - София АД е акционерно дружество и е задължено да регистрира в Търговския регистър определен размер на акционерен капитал, който да служи като обезпечение на кредиторите на дружеството за изпълнение на техните вземания към него. Акционерите отговарят за задълженията на дружеството до размера на своето акционерно участие в капитала и могат да претендират връщане на това участие само в производство по ликвидация или несъстоятелност. Дружеството отчита основния си капитал по номинална стойност на регистрираните в съда акции.

Съгласно изискванията на Търговския закон и Устава дружеството е длъжно да формира и фонд Резервен, като източници на фонда могат да бъдат:

* най-малко една десета от печалбата, която се отделя, докато средствата във фонда достигнат една десета част от капитала или по-голяма част, предвидена в Устава;
* средствата, получени над номиналната стойност на акциите при издаването им (премиен резерв);
* други източници, предвидени с определено решение на Общото събрание.

Средствата от фонда могат да се използват само за покриване на годишната загуба и на загуби от предходни години. Когато средствата във фонда достигнат определения в Устава минимален размер, средствата над тази сума могат да бъдат използвани за увеличаване на капитала.

Резервът по финансови активи на разположение за продажба е формиран от разликата между балансовата стойност на финансовите активи на разположение за продажба и техните справедливи стойности към датата на извършване на преоценката. Този резерв се прехвърля към текущите печалби и загуби в отчета за всеобхватния доход (в печалбата или загубата за годината), когато финансовите активи се освободят (продадат) от дружеството и/или при установена трайна обезценка на определени финансови активи.

* 1. Данъци върху печалбата

Текущите данъци върху печалбата на дружеството са определени в съответствие с изискванията на българското данъчно законодателство – Закона за корпоративното подоходно облагане. Номиналната данъчна ставка в България за 2016 г. е 10 % (2015 г.: 10%).

Отсрочените данъци върху печалбата се определят чрез прилагане на балансовия метод за определяне на задължението относно всички временни разлики на дружеството към датата на финансовия отчет, които съществуват между балансовите стойности и данъчните основи на отделните активи и пасиви.

Отсрочените данъчни пасиви се признават за всички облагаеми временни разлики, с изключение на тези, породили се от признаването на актив или пасив, който към датата на стопанската операция не е повлиял върху счетоводната и данъчната печалба/(загуба).

Отсрочените данъчни активи се признават за всички намаляеми временни разлики и за неизползваните данъчни загуби до степента, до която е вероятно те да се проявят обратно и да бъде генерирана в бъдеще достатъчна облагаема печалба или да се проявят облагаеми временни разлики, от които да могат да се приспаднат тези намаляеми разлики, с изключение на разликите, породили се от признаването на актив или пасив, който към датата на стопанската операция не е повлиял върху счетоводната и данъчната печалба/(загуба).

Балансовата стойност на всички отсрочени данъчни активи се преглежда на всяка дата на баланса и се редуцират до степента, до която е вероятно те да се проявят обратно и да се генерира достатъчно облагаема печалба или проявяващи се през същия период облагаеми временни разлики, с които те да могат да бъдат приспаднати или компенсирани.

Отсрочените данъци, свързани с обекти, които са отчетени като други компоненти на всеобхватния доход или капиталова позиция в отчет за финансовото състояние, също се отчитат директно към съответния компонент на всеобхватния доход или балансовата капиталова позиция.

Отсрочените данъчни активи и пасиви се оценяват на база данъчните ставки и основи, които се очаква да се прилагат за периода и типа операции, през които активите се очаква да се реализират, а пасивите - да се уредят (погасят), на база данъчните закони, които са в сила или с голяма степен на сигурност се очаква да са в сила, и по данъчни ставки на държавата (РБългария), в чиято юрисдикция се очаква да се реализира съответният отсрочен актив или пасив.

Отсрочени данъчни активи на дружеството се представят нетно срещу негови отсрочени данъчни пасиви, когато и доколкото то се явява за тях данъчния платец в съответната юрисдикция (РБългария), и то тогава и само тогава, когато дружеството има законно право да извършва или получава нетни плащания на текущи данъчни задължения или вземания по данъците върху печалбата.

Към 31.12.2016 г. отсрочените данъци върху печалбата на дружеството са оценени при ставка, валидна за 2017 г., която е в размер на 10%.

* 1. Финансови инструменти
     1. Финансови активи

Дружеството класифицира своите финансови активи в следните категории: “заеми (кредити) и вземания”, „финансови активи на разположение за продажба” и “финансови активи, държани до падеж”. Класификацията е в зависимост от същността и целите (предназначението) на финансовите активи към датата на тяхното придобиване. Ръководството определя класификацията на финансовите активи на дружеството към датата на първоначалното им признаване в отчета за финансовото състояние.

Обичайно дружеството признава в отчета за финансовото състояние финансовите активи на датата на търгуване – датата, на която то се е обвързало (поело е окончателен ангажимент) да закупи съответните финансови активи. Всички финансови активи първоначално се оценяват по тяхната справедлива стойност плюс преките разходи по транзакцията.

Финансовите активи се отписват от отчета за финансовото състояние на дружеството, когато правата за получаване на парични средства (потоци) от тези активи са изтекли, или са прехвърлени и дружеството е прехвърлило съществената част от рисковете и ползите от собствеността върху актива на друго дружество (лице). Ако дружеството продължава да държи съществената част от рисковете и ползите асоциирани със собствеността на даден трансфериран финансов актив, то продължава да признава актива в отчета за финансовото състояние, но признава също и обезпечено задължение (заем) за получените средства.

Кредити и вземания

Кредити и вземания са недеривативни финансови активи с фиксирани или установими плащания, които не се котират на активен пазар. Те се оценяват в отчета за финансовото състояние по тяхната амортизируема стойност при използването на метода на ефективната лихва, намалена с направена обезценка. Тези активи се включват в групата на текущите активи, когато матуритетът им е в рамките на 12 месеца или в един обичаен оперативен цикъл на дружеството, а останалите – като нетекущи. Тази група финансови активи включва: търговски вземания, други вземания от контрагенти и трети лица, депозити в банки, парични средства и парични еквиваленти от отчета за финансовото състояние. Лихвеният доход по кредитите и вземанията се признава на база ефективна лихва, освен при краткосрочните вземания под 3 месеца, където признаването на такава лихва е неоснователно като несъществено и в рамките на обичайните кредитни условия. Той се представя в отчета за всеобхватния доход (в печалбата или загубата за годината), към “финансови приходи” *(Приложения № 2.12, 2.13, и 2.14).*

Финансови активи на разположение за продажба

Финансовите активи на разположение за продажба са недеривативни активи, държани от дружеството, които са предназначени с такава цел или не са класифицирани в друга група. Обичайно те представляват: а) дългови ценни книжа с фиксирани или определяеми плащания и фиксирани матуритетни дати, закупени с цел инвестиране на свободни парични средства в категорията “на разположение за продажба”, доколкото намерението е тези ценни книжа е да се държат за неопределен период от време и същите могат да бъдат продавани при необходимост от ликвидни средства или промени в лихвените проценти, валутните курсове или цената им; и б) некотирани или ограничено котирани на борса акции и дялове в други дружества и предприятия, придобити с инвестиционна цел (малцинствено участие), и се включват към нетекущите активи, освен ако намерението на дружеството е да ги продава в рамките на следващите 12 месеца и активно търси купувач *(Приложение № 2.10).*

Финансовите активи на разположение за продажба се оценяват първоначално по цена на придобиване, която е справедливата стойност на възнаграждението, което е платено, включително разходите по придобиване, включени в инвестицията.

Последващата оценка на финансовите активи на разположение и за продажба е по справедлива стойност, освен за акции/дялове на затворени, нетъргувани на борсов пазар дружества *(Приложение 2. 10).*

Ефектите от преоценката до справедливата стойност, печалби или загуби, на държаните инвестиции (финансови активи) на разположение за продажба се отчитат в отчета за всеобхватния доход (към други компоненти на всеобхватния доход) по статия “нетна промяна в справедливата стойност на финансови активи на разположение за продажба” и се натрупват към самостоятелен компонент на собствения капитал - ”резерв по финансови активи на разположение за продажба”.

При установяване на последваща трайна обезценка или при продажба на инвестиция на разположение за продажба, сумата на обезценката и всички натрупани преди това загуби (нетно) към резерва, се признават в отчета за всеобхватния доход (в печалбата или загубата за годината) като “финансови разходи”. Аналогично, при всяка продажба на инвестициите от този тип натрупаните нереализирани печалби в резерва се признават в отчета за всеобхватния доход (в печалбата или загубата за годината) в статията “финансови приходи”.

Получените лихви по инвестициите в дългови ценни книжа, класифицирани като финансови активи на разположение за продажба се отчитат на база ефективна лихва и се представят като “финансови приходи” в отчета за всеобхватния доход (в печалбата или загубата за годината).

Дивиденти по акции и дялове, класифицирани като финансови активи на разположение за продажба, се признават и отчитат като “финансови приходи” в отчета за всеобхватния доход (в печалбата или загубата за годината), когато се установи, че дружеството е придобило правото върху тези дивиденти.

Финансови активи, държани до падеж

Финансови активи държани до падеж са държани от дружеството финансови инструменти под формата на дългови ценни книжа, с фиксирани или определяеми плащания и фиксирани матуритетни дати, спрямо които дружеството при тяхното придобиване е имало и продължава да има положително намерение и възможности да ги държи до настъпването на падежа им. Тези активи се оценяват първоначално по тяхната цена на придобиване, а последващо – по амортизируема стойност при използването на метода на ефективната лихва, намалена с обезценка, ако има такава *(Приложение № 2.11).*

Приходите от тях се признават и представят на база ефективна лихва в отчета за всеобхватния доход (в печалбата или загубата за годината) към “финансови приходи”.

В края на всеки отчетен период дружеството оценява дали са настъпили събития и обстоятелства, които показват наличието на обективни индикатори и доказателства, че отделен финансов актив или група финансови активи от всяка категория има обезценка. Тези индикатори са свързани с кредитоспособността на издателя на дълговата книга и респ. обслужването от негова страна на задълженията му по ценната книга и възможностите за лесна й реализация. При установяване на обезценка, тя се отчита към финансовите разходи в отчета за всеобхватния доход (в печалбата или загубата за годината).

* + 1. Финансови пасиви и инструменти на собствения капитал

Дружеството класифицира дългови инструменти и инструменти на собствен капитал или като финансови задължения или като собствен капитал в зависимост от същността и условията в договор със съответния контрагент относно тези инструменти.

Финансови пасиви

Финансовите пасиви включват заеми (кредити), задължения към доставчици и други контрагенти,. Първоначално те се признават в отчета за финансовото състояние по справедлива стойност, нетно от преките разходи по транзакцията, а последващо – по амортизируема стойност по метода на ефективната лихва *(Приложение № 2.15).*

* 1. Доход на акция

Основните доходи на акция се изчисляват като се раздели нетна печалба или загуба за периода, подлежаща на разпределение между акционерите, притежатели на обикновени акции, на средно-претегления брой на държаните обикновени акции за периода.

Средно-претегленият брой акции представлява броят на държаните обикновени акции в началото на периода, коригиран с броя на обратно изкупените обикновени акции и на новоиздадените такива през периода, умножен по средно-времевия фактор. Този фактор изразява броя на дните, през които конкретните акции са били държани, спрямо общия брой на дните през периода.

При капитализация, бонус емисия или разделяне, броят на обикновените акции, които са в обръщение до датата на това събитие, се коригира, за да се отрази пропорционалната промяна в броя на обикновените акции в обръщение така, сякаш събитието се е случило в началото на представения най-ранен период.

Доходи на акции с намалена стойност не се изчисляват, тъй като няма издадени потенциални акции с намалена стойност.

* 1. Сегментно отчитане

Дружеството идентифицира своите отчетни сегменти и оповестява информация по сегменти в съответствие с организационната и отчетна структура, използвана от ръководството за управление. Оперативните сегменти са компоненти на бизнеса, които се оценяват редовно от членовете на ръководството, вземащи оперативни решения - като се използва финансова и оперативна информация, изготвена конкретно за сегмента, за целите на текущото наблюдение и оценяване на резултатите от дейността (изпълнението) и разпределението на ресурсите на дружеството.

Оперативните сегменти на дружеството текущо се наблюдават и направляват поотделно, като всеки оперативен сегмент представлява отделна бизнес област, която е носител на различни бизнес ползи и рискове. Оперативните сегменти, по които дружеството наблюдава, измерва и контролира рисковете и възвръщаемостта за нея са обособени според основните бизнес дейности, извършвани на Борсата, а именно: а) търговия на финансови инструменти; б) информационно обслужване и в) регистрация и поддържане на емисии финансови инструменти за търговия.

Информация по оперативни сегменти

Дружеството използва един измерител – брутен марж (печалба) при оценяването на резултатите в оперативните сегменти и за разпределянето на ресурси между тях. Тя се определя като разлика между сегментните приходи и сегментните разходи, пряко съотносими към съответния сегмент.

Сегментните активи, пасиви, респективно приходи, разходи и резултати включват тези, които са и могат да бъдат директно относими към съответния сегмент, както и такива, които могат да бъдат разпределени на разумна база. Обичайно това са: а) за приходите – приходи от услуги; б) за разходите - за материали и консумативи, за външни услуги, за амортизации и за възнагражденията на персонала; в) за активите – нематериални активи, търговски вземания, задължения към доставчици, текущи задължения към персонала и за обществено осигуряване. Капиталовите разходи (инвестиции) по бизнес сегменти са отграничими разходи, извършени през периода за придобиване или изграждане на секторни нетекущи активи, които се очаква да бъдат използвани през повече от един период.

Дружеството управлява имотите, машини и оборудване, инвестициите в дъщерни дружества, инвестициите на разположение за продажба и инвестициите, държани до падеж, както и данъците на ниво дружество и те не се разпределят на сегментно ниво.

Резултатите от дейности, които се считат за случайни спрямо основните типове операции (дейности) на дружеството, както и неразпределяемите приходи, разходи, пасиви и активи, се отчитат отделно в позиция „неразпределени на ниво дружество”. Тези суми по принцип включват: други доходи от дейността, освен ако не произтичат от дейността на конкретен сегмент, административни разходи, лихвени приходи и разходи, реализирани и нереализирани печалби и загуби от сделки с валута и инвестиции, инвестиции в други дружества, други вземания и разчети по данъци.

Прилаганата счетоводна политика за отчитането по сегменти, се основава на аналогични правила и принципи на тази, използвана от дружеството за изготвяне на публичните й отчети по закон.

* 1. Оценяване по справедлива стойност

Някои от активите и пасивите на дружеството се оценяват и представят и/или само оповестяват по справедлива стойност за целите на финансовото отчитане. На повтаряща се база, такива са: финансовите активи на разположение за продажба, финансови активи, държани до падеж, определени търговски и други вземания и задължения.

Справедливата стойност е цената, която би била получена при продажбата на даден актив или платена при прехвърлянето на пасив в обичайна сделка между независими пазарни участници на датата на оценяването. Справедливата стойност е изходяща цена и се базира на предположението, че операцията по продажбата ще се реализира или на основния пазар за този актив или пасив, или в случай на липса на основен пазар – на най-изгодния пазар за актива или пасива. Както определеният като основен, така и най-изгодният пазар са такива пазари, до които дружеството задължително има достъп.

Измерването на справедливата стойност се прави от позицията на предположенията и преценките, които биха направили потенциалните пазарни участници когато те биха определяли цената на съответния актив или пасив, като се допуска, че те биха действали за постигане на най-добра стопанска изгода от него за тях.

Дружеството прилага различни оценъчни техники, които биха били подходящи спрямо спецификата на съответните условия, и за които разполага с достатъчна база от входящи данни, като се стреми да използва в максимална степен наличната публично наблюдаема информация и респ. – да минимизира използването на ненаблюдаема информация. То използва основно приходния подход, като най-често прилаганата оценъчна техника е методът на дисконтираните парични потоци.

Справедливата стойност на всички активи и пасиви, които се оценяват и/или оповестяват във финансовите отчети по справедлива стойност, се категоризира в рамките на следната йерархия на справедливите стойности, а именно:

* Ниво 1 – Котирани (некоригирани) пазарни цени на активен пазар за идентични активи или пасиви;
* Ниво 2 – Оценъчни техники, при които се използват входящи данни, които са различни от директно котирани цени, но са пряко или косвено достъпни за наблюдение, вкл. когато котираните цени са обект на значителни корекции; и
* Ниво 3 – Оценъчни техники, при които се използват входящи данни, които в значителната си част са ненаблюдаеми.

Дружеството прилага основно справедлива стойност Ниво 1 и Ниво 3.

Притежаваните от дружеството инвестиции (финансови активи на разположение за продажба), представляващи дългови ценни книжа с фиксирани или определяеми плащания и фиксирани матуритетни дати (държавните ценни книжа - облигации), класифицирани като финансови активи на разположение и за продажба, сe оценяват и представят в отчета за финансовото състояние по справедлива стойност (Ниво 1). Политиката на оценяване предвижда избор между по-ниската от двете стойности за съответния вид емисия облигации:

а) за глобалните емисии облигации:

* последна „цена купува” на съответните емисии облигации, публикувана от международни информационни агенции в областта на финансовите инструменти /Reuters или Bloomberg/ за последния работен ден от отчетния период (година) и
* „медианната стойност” на поне три допълнителни котировки на последна „цена купува” за последния работен ден от отчетния период (година), получени от активно търгуващи дилъри (български банки и инвестиционни посредници) на съответната емисия облигации.

б) емисии облигации, търгувани на вътрешен пазар:

* последна „цена купува”на съответните емисии облигации, публикувана от международни информационни агенции в областта на финансовите инструменти /Reuters или Bloomberg/ за последния работен ден от отчетния период (година) и
* „най-ниската стойност” на поне три допълнителни котировки на последна „цена купува” за последния работен ден от отчетния период (година), получени от активно търгуващи дилъри (български банки и инвестиционни посредници) на съответната емисия облигации.

Притежаваните от Борсата дългосрочни инвестиции (финансови активи на разположение за продажба), представляващи акции или дялове в капитала на други дружества и предприятия (малцинствено участие), и които не са регистрирани за търговия на българска или чуждестранни борси и не се търгуват на капиталовия пазар (акции на Централен депозитар АД) се оценяват последващо по справедлива стойност, като политиката на оценяване предвижда използване предимно на значима ненаблюдаема изходна информация и данни дотолкова, доколкото релевантна за подобен тип дружества наблюдаема информация няма на разположение (Ниво 3). Изчисленията са направени от външен експерт – лицензиран оценител, назначен от ръководството на дружеството, който разполага с експертиза за оценяване на предприятия.

За тези активи и пасиви, които се оценяват по справедлива стойност във финансовите отчети на повтаряема база, дружеството прави преценка към датата на всеки отчет дали е необходим трансфер в нивата на йерархия на справедливата стойност на даден актив или пасив в зависимост от разполагаемите и използваните към тази дата входящи данни.

В дружеството са разработени вътрешни правила и процедури по измерването на справедливата стойност на различните видове активи и пасиви.

Дружеството използва външна експертиза за определяне на справедливата стойност на инвестициите в акциите и дяловете в капитала на други дружества и предприятия (малцинствено участие), класифицирани на разположение за продажба. Приложението на оценъчните подходи и техники, както и използваните входящи данни за всеки случай на измерване на справедлива стойност, са обект на задължително обсъждане и координиране между ръководството на дружеството и външните експерти, както и приемането на издаваните от тях външни оценителски доклади – особено по отношение на съществените предположения и крайните заключения и предложения за размера на справедливата стойност. Финалните оценки на справедливата стойност подлежат на одобрение от изпълнителните директори и Съвета на директорите на дружеството.

За целите на финансовото управление ръководството на дружеството текущо наблюдава и справедливата стойност (Ниво 1) на притежаваните от Борсата финансови активи, държани до падеж, като следи пазарната конюнктура на местните и международните пазари, общите лихвени нива, текущите пазарни цени на притежаваните емисии, доколкото има такива, както и съответната ликвидност по тях.

На датата на всеки финансов отчет съобразно счетоводната политика на дружеството се прави от определено лице общ анализ на предварително събрана информация за движението в стойностите на активите и пасивите, които подлежат на оценка или оповестяване по справедлива стойност, за типа налични данни и възможните фактори за наблюдаваните промени, и се предлага за одобрение пред изпълнителните директори на дружеството подхода за измерване на справедливите стойности на съответните активи и пасиви към тази дата. При необходимост това се консултира изрично с външни оценители.

Резултатите от оценъчния процес на измерване на справедливата стойност се представят на независимите одитори на дружеството.

За целите на оповестяванията на справедливата стойност, дружеството е групирало съответните си активи и пасиви на база тяхната същност, основни характеристики и рискове, както и на йерархичното ниво на справедливата стойност.

* 1. Преценки от определящо значение при прилагане счетоводната политика на дружеството. Ключови приблизителни оценки и предположения с висока несигурност.

Признаване на приходи от годишни поддържащи такси

Дружеството събира поддържаща такса за регистрирани емисии на финансови инструменти. Ръководството прави преценка към края на всеки отчетен период на вероятността за събираемостта на този вид приходи, и за случаите, при които има висока несигурност за входящи парични потоци поради сериозни затруднения на фирмите-платци, особено когато са в ликвидация и/или процедура по несъстоятелност, признаването на прихода се отлага до датата на неговото евентуално събиране (плащане от съответната фирма-задължено лице).

Към 31.12.2016 г., размерът на такива такси, непризнати за приход с натрупване за последните три години възлиза на 307 х.лв. (31.12.2015 г.: 302 х.лв.). Дължимите такси само за 2016 г., за които ръководството е преценило, че има висока несигурност за плащане от страна на клиенти са 91 х.лв. (2015 г.: 93 х.лв.).

Обезценки на сметки в банки под специален надзор (квестура)

Към 31.12.2014 г. дружеството е начислило обезценка на срочни депозити в банки в размер на 265 х.лв., представляващи средства по сметки в банка, поставена под специален надзор през м.юни 2014 г. Ръководството е оценило размера на обезценката на база направените анализи за възможностите за възстановяване на вложените от дружеството парични средства в тази банка като е използвана цялата налични публична информация и документи, вкл. публикувани отчети на банката*.*

Обезценки на вземания

Провизия за обезценка на търговски вземания се формира, когато са налице обективни доказателства, че дружеството няма да може да събере цялата сума по тях съгласно оригиналните условия на вземанията. Значителни финансови затруднения на длъжника по вземането, вероятност длъжникът да влезе в процедура по несъстоятелност, или друга финансова реорганизация, неизпълнението или просрочието в плащането повече от 180 дни се вземат под внимание от ръководството, когато се определя и класифицира дадено вземане за обезценка. Стойността на обезценката е разликата между балансовата стойност на даденото вземане и сегашната стойност на прогнозираните бъдещи парични потоци, дисконтирани по оригинален ефективен лихвен процент. Балансовата стойност се коригира чрез използването на корективна сметка, където се натрупват всички обезценки *(Приложение № 2.12, № 2.19.1, № 22 и № 23)*, а сумата на загубата от обезценка за периода се признава в отчета за всеобхватния доход (в печалбата или загубата за годината) към статията „други разходи“.

През 2016 г. дружеството не е начислило обезценка на вземания. Отписани са обезценки на несъбрани вземания, обезценени през предходни периоди, поради изтичане на давностен срок в размер на 3 х.лв.

През 2015 г. дружеството не е начислило обезценка на вземания и е отписало обезценки на несъбрани вземания в размер на 28 х.лв, обезценени през предходни периоди, поради изтичане на давностен срок. *(Приложение № 21 и Приложение № 22).*

Актюерски изчисления

При определяне на сегашната стойност на дългосрочните задължения към персонала при пенсиониране са използвани изчисления на сертифицирани актюери, базирани на предположения за смъртност, темп на текучество на персонала, бъдещо ниво на работни заплати и дисконтов фактор, които предположения са преценени от ръководството като разумни и уместни за дружеството *(Приложение № 2.16 и № 26).*

Активи по отсрочени данъци върху данъчна загуба

При признаването на отсрочените данъчни активи от ръководството е оценена вероятността отделните намаляеми временни разлики да имат обратно проявление в бъдеще и възможностите на дружеството да генерира в перспектива достатъчно данъчни печалби за тяхното компенсиране срещу тези печалби и/или наличие за съответния период на облагаеми временни разлики.

На база този подход, ръководството е преценило да не признава актив по отсрочени данъци за данъчната загуба възникнала през 2014 г. и 2015 г. във финансовия отчет за 2014 г. и 2015 г., доколкото направените консервативни прогнози съдържат висока степен на несигурност, че дружеството ще бъде в състояние да генерира достатъчно облагаеми печалби в следващите пет години, срещу които да бъде приспадната данъчната загуба за 2014 и 2015 години.

Към 31.12.2016 г. размерът на намаляемите данъчни разлики е формиран от данъчна загуба за пренасяне за 526 х.лв. (31.12.2015 г.: 585 х.лв.), а активът по отсрочени данъци би бил на стойност 53 х.лв. (31.12.2015 г.: 58 х.лв.) *(Приложение № 11 и № 2.18).*

Провизии за съдебни дела

Към 31.12.2016 г. срещу дружеството няма заведени значителни правни искове. Относно заведените дела против дружеството не се очаква да доведат до значителни финансови постъпления, тъй като евентуален положителен за дружеството изход би покрил направените разходи по съдебното производство.

1. КОНСОЛИДИРАН ОТЧЕТ НА ДРУЖЕСТВОТО

Дружеството е започнало процеса на изготвяне на своя консолидиран отчет за 2016 г. съгласно МСФО в сила за 2016 г., в който отчет ще е включен и настоящият индивидуален отчет. Съгласно планираните дати ръководството очаква консолидираният отчет да бъде одобрен за издаване не по-късно 02.03.2017 г. от Съвета на директорите на дружеството, след която дата отчетът ще бъде на разположение на трети лица.

1. ПРИХОДИ

|  |  |  |
| --- | --- | --- |
| Приходите от услуги включват: | 2016 | 2015 |
|  | BGN'000 | BGN'000 |
| Комисионни за сделки на Борсата | 596 | 526 |
| Такси за регистрация на дружества | 519 | 538 |
| Такси за информационно обслужване | 378 | 262 |
| Такси за членство | 117 | 123 |
| Такси за промяна на параметри на емисии | 18 | 30 |
| Такси за поддържане неприсъствeни работни станции | 28 | 30 |
| Такси за интернет търговия | 16 | 22 |
| Финансови санкции на членовете на Борсата | 3 | 6 |
| **Общо** | **1 675** | **1 537** |

1. ДРУГИ ДОХОДИ ОТ ДЕЙНОСТТА

|  |  |  |
| --- | --- | --- |
| Другите доходи от дейността включват: | 2016 | 2015 |
|  | BGN'000 | BGN'000 |
| Наеми | 95 | 111 |
| *Приходи от продажба на дълготрайни активи* | *810* | *-* |
| *Балансова стойност на продадени дълготрайни активи* | *(504)* | *-* |
| Печалба от продажба на дълготрайни активи | 306 | - |
| Други | 10 | 7 |
| **Общо** | **411** | **118** |

1. РАЗХОДИ ЗА МАТЕРИАЛИ И КОНСУМАТИВИ

|  |  |  |
| --- | --- | --- |
| Разходите за материали и консумативи включват: | 2016 | 2015 |
|  | BGN'000 | BGN'000 |
| Гориво и резервни части | 7 | 9 |
| Офис консумативи и хигиенни материали | 5 | 10 |
| Канцеларски материали | 1 | 2 |
| **Общо** | **13** | **21** |

1. РАЗХОДИ ЗА ВЪНШНИ УСЛУГИ

|  |  |  |
| --- | --- | --- |
| Разходите за външни услуги включват: | 2016 | 2015 |
|  | BGN'000 | BGN'000 |
| Лицензионни такси | 508 | 502 |
| Консултантски и други услуги | 198 | 176 |
| Поддръжка на офис | 114 | 113 |
| Такси за членство | 66 | 65 |
| Комуникации | 37 | 43 |
| Данъци и такси | 38 | 15 |
| Застраховки | 10 | 10 |
| Текущи ремонти | 6 | 0 |
| Други | 25 | 15 |
| **Общо** | **1 002** |  |

Начислените за годината суми за услуги, предоставяни от регистрираните одитори за независим финансов одит са в размер на 7 х.лв. Други услуги не са предоставяни от регистрираните одитор през периода.

1. РАЗХОДИ ЗА ПЕРСОНАЛА

|  |  |  |
| --- | --- | --- |
| Разходите за персонала включват: | 2016 | 2015 |
|  | BGN'000 | BGN'000 |
| Текущи възнаграждения | 866 | 919 |
| Вноски по социалното и здравно осигуряване върху текущи възнаграждения | 111 | 110 |
| Социални придобивки и плащания | 27 | 30 |
| Начислени суми за неизползван платен отпуск | 11 | (2) |
| Начислени суми за социално и здравно осигуряване за неизползван отпуск | 1 | - |
| Начислени суми за задължения към персонала при пенсиониране *(Приложение № 26)* | 7 | 7 |
| **Общо** | **1 023** | **1 064** |

1. ДРУГИ РАЗХОДИ ЗА ДЕЙНОСТТА

Другите разходи за дейността включват:

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| Представителни мероприятия | 23 | 16 |
| Командировки | 30 | 30 |
| Други | 32 | 25 |
| **Общо** | **85** | **71** |

1. ФИНАНСОВИ ПРИХОДИ

Финансовите приходи включват:

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| Приходи от лихви по депозити и текущи сметки в банки | 1 | 7 |
| Приходи от лихви по инвестиции на разположение за продажба | 63 | 63 |
| Приходи от лихви по инвестиции държани до падеж | 122 | 124 |
| Приходи от дивиденти от инвестиции на разположение за продажба | 2 | 1 |
| Приходи от лихви по цедирани вземания | 35 | 36 |
| **Общо** | **223** | **231** |

1. ДАНЪЧНО ОБЛАГАНЕ

Основните компоненти на разхода за данък в печалбата или загубата за отчетните периоди, завършващи на 31 декември , са както следва:

|  |  |  |
| --- | --- | --- |
| **Отчет за всеобхватния доход (печалба или загуба за годината)** | 2016 | 2015 |
|  | BGN'000 | BGN'000 |
| Данъчна печалба/(загуба) за годината по данъчна декларация | 59 | (352) |
| Текущ разход за данък върху печалбата за годината - 10% | - | - |
| Свързани с възникване и обратно проявление на временни разлики | 1 | 3 |
| **Общо (икономия от)/разход за данък върху печалбата, отчетен в отчета за всеобхватния доход (в печалбата или загубата за годината)** | **1** | **3** |

|  |  |  |
| --- | --- | --- |
| **Равнение на (икономия от)/разход за данък върху печалбата, определен спрямо счетоводния резултат** | 2016 | 2015 |
| BGN'000 | BGN'000 |
| Счетоводна (печалба)/загуба за периода | 64 | (330) |
| Разход за данък върху печалбата – 10 %/( икономия ) от разход за данък | - | (33) |
| **От непризнати суми по данъчни декларации свързани с:** |  |  |
| Увеличения - 2 х.лв./Намаления: 3 х.лв. (31.12.2015г. Увеличения-7 хил.лв.) | 1 | 1 |
| Непризнат отсрочен данъчен актив върху данъчна загуба | - | 35 |
| **Общо** | **1** | **3** |

Данъчните ефекти, свързани с другите компоненти от всеобхватния доход са както следва:

|  |  |  |  |  |  |  |
| --- | --- | --- | --- | --- | --- | --- |
|  | 2016 | | | 2015 | | |
|  | BGN'000 | | | BGN'000 | | |
|  | Стойност преди данък | Икономия от/(Разход за) данък | Стойност нетно от данък | Стойност преди данък | Икономия от/(Разход за) данък | Стойност нетно от данък |
| **Компоненти, които няма да бъдат**  **рекласифицирани в печалбата или загубата** | | | | | | |
| Последващи оценки на планове с дефинирани пенсионни доходи | (1) | - | (1) | (7) | - | (7) |
| **Компоненти, които могат да бъдат**  **рекласифицирани в печалбата или загубата** | | | | | | |
| Нетна промяна в справедливата стойност на финансови активи на разположение и за продажба | 35 | (4) | 31 | 233 | (23) | 210 |
|  |  |  |  |  |  |  |
| **Общо друг всеобхватен доход за периода** | **34** | **(4)** | **30** | **226** | **(23)** | **203** |

1. ДРУГ ВСЕОБХВАТЕН ДОХОД

|  |  |  |
| --- | --- | --- |
| Другият всеобхватен доход включва: | 2016 | 2015 |
|  | BGN '000 | BGN '000 |
| **Компоненти, които няма да бъдат рекласифицирани в печалбата или загубата** |  |  |
| Последващи оценки на планове с дефинирани пенсионни доходи | (1) | (7) |
|  | **(1)** | **(7)** |
| **Компоненти, които могат да бъдат рекласифицирани в печалбата или загубата** |  |  |
| Нетна промяна в справедливата стойност на финансови активи на разположение и за продажба: |  |  |
| Печалби, възникнали през периода | 35 | 233 |
|  | **35** | **233** |
| Данък върху доходите, свързан с компонентите на другия всеобхватен доход | (4) | (23) |
| **Общ всеобхватен доход за периода** | **30** | **203** |

1. ИМОТИ, МАШИНИ, ОБОРУДВАНЕ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Сгради | | Компютри и офис оборудване | | Транспортни средства | | Други | | Общо | |
|  | 2016 | 2015 | 2016 | 2015 | 2016 | 2015 | 2016 | 2015 | 2016 | 2015 |
| **Отчетна стойност** | BGN'000 | BGN'000 | BGN'000 | BGN'000 | BGN'000 | BGN'000 | BGN'000 | BGN'000 | BGN'000 | BGN'000 |
| Салдо на 1 януари | **2,303** | **2,303** | **691** | **787** | **103** | 103 | **240** | 239 | **3,337** | **3,432** |
| Придобити | - | - | 24 | 64 | - | - | - | 1 | 24 | 65 |
| Отписани | (652) | - | (73) | (160) | - | - | - | - | (725) | (160) |
| **Салдо на 31 декември** | **1,651** | **2,303** | **642** | **691** | **103** | **103** | **240** | **240** | **2,636** | **3,337** |
| Натрупана амортизация |  |  |  |  |  |  |  |  |  |  |
| **Салдо на 1 януари** | **487** | **441** | **596** | **726** | **66** | **40** | **235** | **235** | **1,384** | **1,442** |
| Начислена амортизация за периода | 43 | 46 | 33 | 30 | 27 | 26 | - | - | 103 | 102 |
| Отписани | (148) | - | (73) | (160) | - | - | - | - | (221) | (160) |
| **Салдо на 31 декември** | **382** | **487** | **556** | **596** | **93** | **66** | **235** | **235** | **1,266** | **1,384** |
| **Балансова стойност на 31 декември** | **1,269** | **1,816** | **86** | **95** | **10** | **37** | **5** | **5** | **1,370** | **1,953** |
| **Балансова стойност 1 януари** | **1,816** | **1,862** | **95** | **61** | **37** | **63** | **5** | **4** | **1,953** | **1,990** |

На 29.09.2016 г. бе подписан договор за покупко-продажба на недвижим имот между „Централен Депозитар“ АД и „Българска фондова борса – София“ АД. Имотът включва етаж 4 на блок 6 от сградата и паркоместа 9, 10 и 14 на етаж -2 от блок 5. Сделката е на обща стойност 810 х.лв. и се сключва съгласно решение на Общо събрание на акционерите на „БФБ-София“ АД от 21.06.2016 г.

Към 30.09.2016 г. цитираните имоти с отчетна стойност 652 х.лв., балансова стойност 504 х.лв. и начислена амортизация 148 х.лв., са отписани от сградата, собственост по нотариален акт на „БФБ-София“ АД. Реализираният приход от продажбата на недвижимия имот е в размер на 306 х.лв.

Отчетната стойност на напълно амортизираните машини и оборудване, представени в отчета за финансовото състояние, ползвани в дейността на дружеството към 31.12.2016 г. е 808 х.лв. (31.12.2015 г.: 831 х.лв.).

Отчетната стойност на отписаните, напълно амортизирани дълготрайни материални активи с протокол за брак към 31.12.2016 г. е 73 х.лв.

1. НЕМАТЕРИАЛНИ АКТИВИ

|  |  |  |
| --- | --- | --- |
|  | Програмни продукти | |
|  | 2016 | 2015 |
|  | BGN'000 | BGN'000 |
| **Отчетна стойност** |  |  |
| **Салдо на 1 януари** | **752** | **752** |
| Придобити | 13 | - |
| Отписани | (24) | - |
| **Салдо на 31 декември** | **741** | **752** |
| **Натрупана амортизация** |  |  |
| **Салдо на 1 януари** | **706** | **687** |
| Начислена амортизация за годината | 19 | 19 |
| Отписани | (24) | - |
| **Салдо на 31 декември** | **701** | **706** |
| **Балансова стойност на 31 декември** | **40** | **46** |
| **Балансова стойност на 1 януари** | **46** | **65** |

Отчетната стойност на напълно амортизираните нематериални активи, ползвани в дейността на дружеството към 31.12.2016 г. е 678 х.лв. (31.12.2015 г.: 706 х.лв.).

Отчетната стойност на отписаните, напълно амортизирани нематериални активи с протокол за брак към 31.12.2016 г. е 24 х.лв.

1. ИНВЕСТИЦИИ В ДЪЩЕРНИ ДРУЖЕСТВА

Борсата е едноличен собственик на капитала на Сервиз Финансови Пазари ЕООД, регистрирано съгласно решение № 2 на СГС от 6 март 2007 г. Към 31.12.2016 г. стойността на инвестицията в дъщерното дружество е 40 х.лв. (31.12.2015 г.: 40 х.лв.), оценена по историческа цена на придобиване (себестойност).

Първоначално Сервиз Финансови Пазари ЕООД е регистрирано като търговско дружество - съвместно контролирано предприятие от страна на Борсата и Централен депозитар АД с капитал от 80 х.лв. На 12 октомври 2006 г. по решение на общото събрание на съдружниците на съвместното дружество, обнародвано в ДВ бр.191 от 2006 г., Централен депозитар прекратява участието си. Взето е решение за намаляване на капитала на дружеството от 80 х.лв. на 40 х.лв., при което напусналият съдружник е получил изцяло обратно средствата от своя дял в съвместното предприятие.

Предметът на дейност на дружеството съгласно съдебната регистрация е: проектиране, развитие и поддържане на информационни системи и продукти, свързани с пазара на ценни книжа и финансови инструменти, разработване на информационни технологии, доставка, инсталиране и монтаж на информационни системи, хардуерна и софтуерна поддръжка, консултации и обучение.

Към 31.12.2016 г. стойността на участието на Борсата в дъщерното дружество, оценено по метода на собствения капитал е 35 х. лв. (31.12.2015 г.: 29 х. лв.):

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| **Салдо на 1 януари** | **29** | **39** |
| Дял в печалбата / загубата за годината | 6 | (10) |
| **Салдо към 31 декември** | **35** | **29** |

1. ИНВЕСТИЦИИ В СЪВМЕСТНИ ДРУЖЕСТВА

На 15.04.2014 г. по силата на сключено съвместно споразумение между Българска фондова борса – София АД, Македонска Борса за ценни книжа АД, Скопие и Загребска Борса АД е учредено съвместно дружество СЕЕ Линк ДОО, Скопие със седалище ул. Орце Николов 75, Скопие, Македония. Основният предмет на дейност на дружеството е извършването на услуги във връзка с компютри и информационни технологии. Регистрираният капитал на СЕЕ Линк ДОО, Скопие към 31.12.2016 г. е в размер на 157 х.лв. (31.12.2015 г. - 157 х. лв.). През м. февруари 2015 г. и м. декември 2015 г. е извършено увеличение на основния капитал на съвместното дружество съответно с 57 хил. лева и 79 хил. лева. Съгласно условията на споразумението всяка една от страните притежава 33,33 % от капитала на учреденото дружество.

Към 31.12.2016 г. стойността на инвестицията в съвместното дружество е 53 х.лв. (31.12.2015 г.: 53 х.лв.), оценена по историческа цена на придобиване (себестойност).

Към 31.12.2016 г. стойността на участието на Борсата в съвместното дружество е оценена по метода на собствения капитал и участието е: 45 х.лв. (към 31.12.2015 г.: 50 х.лв.).

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| **Салдо на 1 януари** | **50** | **6** |
| Дял в загубата за периода | (5) | (1) |
| Вноска за увеличение на дяловия капитал | - | 45 |
| **Салдо към 31 декември** | **45** | **50** |

1. ФИНАНСОВИ АКТИВИ ДЪРЖАНИ ДО ПАДЕЖ

Към 31 декември 2016 г. дружеството притежава държавни ценни книжа - евро облигации, закупени със сконто и премия, издадени от Министерство на финансите на РБългария, както следва:

31.12.2016 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Емисия | Дата на издаване | Падеж | Лихва по купон | Номинал на главница | Балансова стойност | Балансова стойност | Справедлива стойност |
|
|  |  |  | **%** | **EUR ‘000** | **EUR ‘000** | **BGN’000** | **BGN’000** |
| XS1083844503 | 03.07.2014 | 03.09.2024 | 2.95% | 1,535 | 1,531 | 2,995 | 3,275 |
| XS1208855889 | 26.03.2015 | 26.03.2027 | 2.63% | 520 | 520 | 1,017 | 1,054 |
|  |  |  |  |  |  | **4,012** | **4,329** |

Към 31 декември 2016 г. инвестициите в държавни ценни книжа, държани до падеж, са представени по амортизируема стойност. Годишните ефективни лихвени проценти по закупените облигациите са в диапазон 2,73% - 3,31%.

Купонните лихвени плащания по облигациите, са дължими веднъж годишно на 3 септември за емисия XS1083844503 и на 26 март за емисия XS1208855889 закупена на 19.05.2015 година.

31.12.2015 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Емисия | Дата на издаване | Падеж | Лихва по купон | Номинал на главница | Балансова стойност | Балансова стойност | Справедлива стойност |
|
|  |  |  | **%** | **EUR ‘000** | **EUR ‘000** | **BGN’000** | **BGN’000** |
| XS1083844503 | 03.07.2014 | 03.09.2024 | 2.95% | 1,535 | 1,530 | 2,992 | 3,115 |
| XS1208855889 | 26.03.2015 | 26.03.2027 | 2.63% | 520 | 519 | 1,015 | 994 |
|  |  |  |  |  |  | **4,007** | **4,109** |

Към 31 декември 2015 г. инвестициите в държавни ценни книжа, държани до падеж, са представени по амортизируема стойност. Годишните ефективни лихвени проценти по закупените облигациите са в диапазон 2,73% - 3,31%. Купонните лихвени плащания по облигациите, са дължими веднъж годишно на 3 септември за емисия XS1083844503 и на 26 март за емисия XS1208855889 закупена на 19.05.2015 година.

Справедливата стойност на облигациите е оценена на база Ниво 1 и представлява текущата пазарна стойност на притежаваната емисия към 31.12.2016 г. и към 31.12.2015 г. по данни от международните дългови пазари.

1. ФИНАНСОВИ АКТИВИ НА РАЗПОЛОЖЕНИЕ ЗА ПРОДАЖБА

Към 31 декември 2016 г. балансовата стойност на финансовите активи на разположение за продажба включва:

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| Инвестиции в дългови ценни книжа | 1,972 | 1,923 |
| Инвестиции в акции и дялове в капитала на други дружества и предприятия (малцинствено участие) | 315 | 350 |
| **Общо** | **2,287** | **2,273** |

Към 31 декември 2016 година инвестициите в дългови ценни книжа с фиксирани или определяеми плащания и фиксирани матуритетни дати включват инвестиции в две емисии държавни ценни книжа - облигации, закупени с премия, издадени от Министерство на финансите на РБългария, както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| 31.12.2016 г. |  |  |  |  |  |  |  |
| Емисия | Валута | Дата на издаване | Дата на падеж | Лихва по купон | Номинал | Справедлива стойност | Справедлива стойност |
|  |  |  |  | % | ‘000 | ‘000 | BGN‘000 |
| BG2040210218 | Евро | 29.10.2010 | 29.09.2025 | 5.75% | 500 EUR | 661 EUR | 1,294 |
| BG2040012218 | Лева | 11.01.2012 | 11.07.2022 | 5.00% | 550 BGN | 678 BGN | 678 |
|  |  |  |  |  |  |  | **1,972** |

|  |  |  |  |  |  |  |  |
| --- | --- | --- | --- | --- | --- | --- | --- |
| 31.12.2015 г. |  |  |  |  |  |  |  |
| Емисия | Валута | Дата на издаване | Дата на падеж | Лихва по купон | Номинал | Справедлива стойност | Справедлива стойност |
|  |  |  |  | % | ‘000 | ‘000 | BGN‘000 |
| BG2040210218 | Евро | 29.10.2010 | 29.09.2025 | 5.75% | 500 EUR | 642 EUR | 1,256 |
| BG2040012218 | Лева | 11.01.2012 | 11.07.2022 | 5.00% | 550 BGN | 667 BGN | 667 |
|  |  |  |  |  |  |  | **1,923** |

Годишният ефективен лихвен процент по облигациите в евро е 3.86 %, а по облигациите в лева 3.32 %. Падежът на купонните плащания на облигациите в евро е два пъти в годината на 29.03 и 29.09 до датата на падежа, а на облигациите в лева - два пъти в годината на 11.01 и 11.07 до датата на падежа.

Към 31 декември дружеството притежава инвестиции в акции и дялове в капитала на други дружества и предприятия (малцинствено участие), както следва:

|  |  |  |  |  |
| --- | --- | --- | --- | --- |
| Дружество | 31.12.2016 | % | 31.12.2015 | % |
|  | BGN '000 | Участие | BGN '000 | Участие |
| Централен депозитар АД | 310 | 6.61 | 345 | 6.61 |
| Сдружение Български инвестиционен форум | 5 |  | 5 |  |
| **Общо** | **315** |  | **350** |  |

Инвестицията в Сдружение Български инвестиционен форум е оценена и представена по цена на придобиване.

Таблицата по-долу представя финансовите активи на разположение за продажба на дружеството, които се оценяват на повтаряема база по справедлива стойност в отчета за финансовото състояние:

Йерархия на справедливите стойности

|  |  |  |  |
| --- | --- | --- | --- |
| Финансови активи на разположение за продажба | Справедлива стойност 31.12.2016 | Ниво 1 | Ниво 3 |
|  |
|  | BGN'000 | BGN'000 | BGN'000 |
| Инвестиции в дългови ценни книжа | 1,972 | 1,972 | - |
| Инвестиции в акции и дялове в капитала на други дружества и предприятия (малцинствено участие) | 310 | - | 310 |
| **Общо** | **2,282** | **1,972** | **310** |

|  |  |  |  |
| --- | --- | --- | --- |
| Финансови активи на разположение за продажба | Справедлива стойност 31.12.2015 | Ниво 1 | Ниво 3 |
|  |
|  | BGN'000 | BGN'000 | BGN'000 |
| Инвестиции в дългови ценни книжа | 1,923 | 1,923 | - |
| Инвестиции в акции и дялове в капитала на други дружества и предприятия (малцинствено участие) | 345 | - | 345 |
| **Общо** | **2,268** | **1,923** | **345** |

Таблицата по – долу показва равнение между началните и крайните салда на справедливите стойности на Ниво 1 и Ниво 3:

|  |  |  |  |
| --- | --- | --- | --- |
| Финансови активи на разположение за продажба | Ниво 1 | Ниво 3 | Общо |
|  | BGN’000 | BGN’000 | BGN’000 |
| **Салдо към 1 януари 2015 година** | **1,859** | **197** | **2,056** |
| Начислен приход от лихва по ефективен лихвен процент, включен в текущата печалба за годината *(Приложение № 10)* | 63 | - | 63 |
| Получена купонна лихва | (84) | - | (84) |
| Нереализирана печалба/(загуба), включена в друг всеобхватен доход *(Приложение № 12)* | 85 | 148 | 233 |
| **Салдо към 31 декември 2015 година** | **1,923** | **345** | **2,268** |
| Начислен приход от лихва по ефективен лихвен процент, включен в текущата печалба за периода *(Приложение № 10)* | 63 | - | 63 |
| Получена купонна лихва | (84) | - | (84) |
| Нереализирана печалба/(загуба), включена в друг всеобхватен доход *(Приложение № 12)* | 70 | (35) | 35 |
| **Салдо към 31 декември 2016 година** | **1,972** | **310** | **2,282** |

Техники за оценяване и значими ненаблюдаеми входящи данни

Таблицата по-долу показва техниките за оценяване към 31 декември, използвани при оценките по справедлива стойност на Ниво 3, както и използваните значими ненаблюдаеми входящи данни:

|  |  |  |  |  |
| --- | --- | --- | --- | --- |
| Инвестиции в акции и дялове в капитала на други дружества и предприятия (малцинствено участие) |  | Подходи и техники за оценяване |  | Значими ненаблюдаеми входящи данни |
| Ниво 3 |  | а.Приходен подход |  | \* прогнозен годишен темп на изменение на свободните парични потоци/приходи |
| Оценъчна техника: | \*терминален ръст |
| Метод на дисконтирани парични потоци (FCFE) | \* дисконтова норма |

Количествена информация за оценките по справедлива стойност (Ниво 3)

Таблицата по-долу представя количествена информация относно оценките по справедлива стойност, при които са използвани значими ненаблюдаеми входящи данни (Ниво 3):

|  |  |  |  |
| --- | --- | --- | --- |
| Техника на оценяване | Ненаблюдаеми входящи данни | Диапазон | Взаимовръзка между значимите ненаблюдаеми входящи данни и оценяването по справедлива стойност – чувствителност спрямо ключовите предположения |
| средно претеглена величина |
| Дисконтирани парични потоци |  |  | Приблизително оценената справедлива стойност би се увеличила (намалила), ако: |
|  |  |  |  |
|  | \* прогнозен годишен темп на изменение на свободните парични потоци/приходите | \* 31.12.2016 г.: 1% - 7%  (31.12.2016 г.: средно претеглен: 4.0%)  (31.12.2015 г.: 2.2% - 2.5%) | \* прогнозният годишен темп на нарастване на свободните парични потоци е по-висок (по-нисък); |
|  |  | (31.12.2015 г.: средно претеглен: 2.35%) |  |
|  |  |  |  |
|  | \*терминален ръст | \* 31.12.2016 г.: 2.0% - 4.0%  (31.12.2016 г.: средно претеглен: 3.0%)  (31.12.2015 г.: 1.9 % - 2.0%) | \* терминалният ръст е по-висок (по-нисък); |
|  |  | (31.12.2015 г.:средно претеглен: 1.95 %) |  |
|  |  |  |  |
|  | \* дисконтова норма | \* 31.12.2016 г.: 12.31%  (31.12.2016 г.: средно претеглен: 12.31%)  (31.12.2015 г.: 6.9% - 7.9% %) | \* дисконтовата норма е по-ниска (по-висока). |
|  |  | (31.12.2015 г.: средно претеглен: 7.4 %) |  |

Анализ на чувствителността

Анализът на чувствителността на справедливата стойност на инвестициите в акции и дялове в капитала на други дружества и предприятия (малцинствено участие) Ниво 3 по отношение на значимите ненаблюдаеми входящи данни, се основава на разумно възможните промени (увеличение или намаление) на всеки отделен от посочените показатели: а) прогнозен годишен темп на изменение на свободните парични потоци; б) терминален ръст; в) дисконтова норма като се приема, че останалите остават непроменени.

1. ОТСРОЧЕНИ ДАНЪЦИ

***Отсрочените данъци върху печалбата*** към 31 декември са свързани със следните обекти в отчета за финансовото състояние:

|  |  |  |  |  |
| --- | --- | --- | --- | --- |
| Описание на обектите | временна разлика | данък 10% | временна разлика | данък 10% |
|  | 31.12.2016 | 31.12.2016 | 31.12.2015 | 31.12.2015 |
|  | BGN'000 | BGN'000 | BGN'000 | BGN'000 |
| Имоти, машини, оборудване | 81 | 8 | 106 | 10 |
| Начисления за неизползван платен отпуск | 82 | 8 | 73 | 7 |
| Начисления за дългосрочни задължения към персонала | 52 | 5 | 45 | 5 |
| Обезценка на вземания | 9 | 1 | 12 | 1 |
| Обезценка на сметки в банки под специален надзор (квестура) | 265 | 27 | 265 | 27 |
| **Общо активи по отсрочени данъци:** | **489** | **49** | **501** | **50** |
|  |  |  |  |  |
| Финансови активи на разположение за продажба | (418) | (42) | (384) | (38) |
| **Общо пасиви по отсрочени данъци:** | **(418)** | **(42)** | **(384)** | **(38)** |
|  |  |  |  |  |
| **Нетни активи /(пасиви) по отсрочени данъци върху печалбата** | **71** | **7** | **117** | **12** |

При признаване на отсрочените данъчни активи е взета предвид вероятността отделните разлики да имат обратно проявление в бъдеще и възможностите на дружеството да генерира достатъчна данъчна печалба.

Изменението в салдото на отсрочените данъци за годината е както следва:

|  |  |  |  |  |
| --- | --- | --- | --- | --- |
| Отсрочени данъчни активи/(пасиви) | Салдо на 01.01.2016 | Признати в отчета за всеобхватния доход | Признати в собствения капитал | Салдо на 31.12.2016 |
|
|  | BGN'000 | BGN'000 | BGN'000 | BGN'000 |
| Имоти, машини, оборудване | 10 | (2) | - | 8 |
| Начисления за неизползван платен отпуск | 7 | 1 | - | 8 |
| Начисления за дългосрочни задължения към персонала | 5 | - | - | 5 |
| Обезценка на вземания | 1 | - | - | 1 |
| Обезценка на сметки в банки под специален надзор (квестура) | 27 | - | - | 27 |
| Финансови активи на разположение за продажба | (38) | - | (4) | (42) |
| **Общо** | **12** | **(1)** | **(4)** | **7** |

|  |  |  |  |  |
| --- | --- | --- | --- | --- |
| Отсрочени данъчни активи/(пасиви) | Салдо на 01.01.2015 | Признати в отчета за всеобхватния доход | Признати в собствения капитал | Салдо на 31.12.2015 |
|  | BGN'000 | BGN'000 | BGN'000 | BGN'000 |
| Имоти, машини, оборудване | 11 | (1) | - | 10 |
| Начисления за неизползван платен отпуск | 7 | - | - | 7 |
| Начисления за дългосрочни задължения към персонала | 4 | 1 | - | 5 |
| Обезценка на вземания | 4 | (3) | - | 1 |
| Обезценка на сметки в банки под специален надзор (квестура) | 27 | - | - | 27 |
| Финансови активи на разположение за продажба | (15) | - | (23) | (38) |
| **Общо** | **38** | **(3)** | **(23)** | **12** |

1. ДРУГИ ДЪЛГОСРОЧНИ ВЗЕМАНИЯ

На 24 октомври 2014 г. дружеството е сключило Договор за прехвърляне на вземане, по силата на който Борсата като цедент е прехвърлила на цесионера своето вземане по депозит в банката в размер на 1,752 х.лв. с дисконт от 25 % (438 х.лв.) на цена определена в размер на 1,314 х.лв. Договорът съдържа прекратителни условия, зависещи от бъдещи събития, които биха могли да настъпят във връзка с промяна на статута на банката и евентуално оспорване и отмяна на извършените цесии и прихващания. Към 31 декември 2015 г. вземането по цесията е приета от синдиците на банката.

Плащането по Договора за цесия към Борсата е разсрочено на равни вноски за четири годишен период. Върху остатъчната стойност от главницата след изплащането на всяка вноска, е договорена годишна лихва в размер на 3%. Цесионерът заплаща цената при условия на разсрочено плащане до 30.12.2018 г. на осем равни вноски, като първата вноска и съответната лихва е била дължима до 27.02.2015 г. и е платена през м.март 2015 г., а останалите вноски са дължими на 30-то число м. юни и м. декември всяка година. Дължимите вноски по договора за цесия към 30 декември 2015 г., 30 юни 2016 г., 30 декември 2016 г. и съответните лихви не са платени от цесионера към датата на настоящия отчет. Вземането е необезпечено.

На 24 ноември 2016 г. дружеството е сключило Допълнително споразумение № 3 към Договор за прехвърляне на вземания от 24.10.2014 г, с което страните се договарят плащането на остатъка от договорената продажна цена и дължимите върху нея лихви да бъде отложено до 30.05.2017 г. и в периода от 25.05.2017 г. до 30.05.2017 г. да се договори нов график за изплащане на остатъка и дължимите върху нея лихви от договорената продажна цена, при условие, че до 25.04.2017 г. не е предявен иск срещу Цесионера по чл.59, ал.3 или 5 от ЗБН или на други основания, с предмет обявяване на недействителността на извършеното от Цесионера прихващане с придобитото от Цедента вземане, и/или не е възникнал Спор по смисъла на &2 от Допълнителното споразумение № 2 от 29.12.2014 г. В случай, че бъде предявен иск срещу Цесионера по чл.59, ал.3 или 5 от ЗБН или на други основания, с предмет обявяване на недействителността на извършеното от Цесионера прихващане с придобитото от Цедента вземане, и/или възникне Спор по смисъла на &2 от Допълнително споразумение № 2 от 29.12.2014 г., отношенията между страните относно плащането на продажната цена се уреждат съобразно договореното в раздел II, & 2.1- 2.6 от горепосоченото споразумение.

Към 31.12.2016г. цялото вземане в размер на 1,214 х.лв. е представено като краткосрочно в статията *„*Други вземания и предплатени разходи“ *(Приложение № 22).*

Към 31.12.2015г. другите дългосрочни вземания в размер на 657 х.лв. включват дългосрочната част на вземането по цесия на предоставен едногодишен депозит в банка, поставена под специален надзор през м. юни 2014 г. и съответно краткосрочната част в размер на 522 хил. лв. е представена в статията „Други вземания и предплатени разходи“ *(Приложение № 22).*

1. ТЪРГОВСКИ ВЗЕМАНИЯ

Търговските вземания включват:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Вземания от клиенти | 171 | 47 |
| Натрупана обезценка | - | (3) |
| **Общо** | **171** | **44** |

Търговските вземания са свързани с дължими такси за оказани услуги съгласно правилника на Борсата (комисионни за сделки, такси за: регистрация, интернет и он-лайн търговия и информационно обслужване), които се заплащат обичайно при получаване на услугата или в следващите 2 дни, необходими за извършване на сетълмента.

Обичайният кредитен период (обичайната обръщаемост на вземанията) e до 30 дни. Те са безлихвени, в лева: 17 х.лв.(31.12.2015 г.: 18 х.лв.) и евро – 154 х.лв. (31.12.2015 г.: 26 х.лв.).

Дружеството започва да начислява обезценки (чрез коректив) на база на своя исторически опит единствено при закъснение в изплащането на такси за пререгистрация на емисия повече от 180 дни, което се счита, че е индикатор за несъбираемост.

Движението на коректива за обезценка на търговските вземания е представен в таблицата по-долу:

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| **Салдо в началото на периода** | **(3)** | **(31)** |
| Отписана обезценка | 3 | 28 |
| **Салдо в края на периода** | **-** | **(3)** |

1. ДРУГИ ВЗЕМАНИЯ И ПРЕДПЛАТЕНИ РАЗХОДИ

Другите вземания и предплатени разходи включват:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Краткосрочна част на вземане по цесия на депозит в банка под специален надзор (*Приложение № 20)* | 1,214 | 522 |
| Вземания по данъци за възстановяване | 1 | 1 |
| Други вземания | 15 | 20 |
| Обезценка на други вземания | (10) | (10) |
|  |  |  |
|  | **5** | **10** |
| Предплатени разходи |  |  |
| Абонамент | 8 | 9 |
| Застраховки | 6 | 6 |
| Допълнително здравно застраховане | 3 | 3 |
| Аванси за услуги | 20 | 14 |
|  | **37** | **32** |
| **Общо** | **1,257** | **565** |

Движението на коректива за обезценка на другите вземания е представен в таблицата по-долу:

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| **Салдо в началото на годината** | **(10)** | **(12)** |
| Възстановена обезценка | - | 2 |
| **Салдо в края на периода / годината** | **(10)** | **(10)** |

1. СРОЧНИ ДЕПОЗИТИ В БАНКИ

Срочните депозити в банки включват:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Трайно блокирани депозити в банки в несъстоятелност | 265 | 265 |
| Обезценка на трайно блокирани депозити в банки в несъстоятелност *(Приложение 2.23)* | (265) | (265) |
|  | - | - |
| Краткосрочни депозити в банки с оригинален матуритет от 3 до 12 месеца | - | 204 |
| **Общо** | **-** | **204** |

Краткосрочните депозити в банки с матуритет от 3 до 12 месеца към 31.12.2016 г. са в лева - няма (31.12.2015 г. 204 х. лв.). Представени са по амортизируема стойност.

1. ПАРИЧНИ СРЕДСТВА И ПАРИЧНИ ЕКВИВАЛЕНТИ

|  |  |  |
| --- | --- | --- |
| Паричните средства и паричните еквиваленти включват: | 31.12.2016 | 31.12.2015 |
|  | BGN'000 | BGN'000 |
| Парични средства по текущи разплащателни сметки | 1,416 | 673 |
| Парични средства в каса | - | 1 |
| **Общо** | **1,416** | **674** |

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Парични средства и парични еквиваленти |  |  |
| в лева | 1,261 | 435 |
| във валута | 155 | 239 |
|  | **1,416** | **674** |

Предоставените към 31.12.2016 г. парични средства и парични еквиваленти в банки са в лева 1,261 х.лв. и в евро – 155 х.лв. Лихвените равнища по разплащателните сметки са от 0.10 % в зависимост от сумите по разплащателните сметки, вида на валутата и пазарните условия.

Наличните към 31.12.2016 г. парични средства са по текущи сметки на дружеството в следните банки: Юробанк България АД, СИБанк АД.

1. КАПИТАЛ И РЕЗЕРВИ

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Основен акционерен капитал | 6,583 | 6,583 |
| Други резерви | 3,011 | 3,344 |
| Резерв по финансови активи на разположение за продажба | 376 | 345 |
| Натрупани печалби /(Натрупани загуби) | 44 | (351) |
| **Общо** | **10,014** | **9,921** |

Основен капитал

Към 31 декември 2016 г. регистрираният акционерен капитал на Българска фондова борса – София АД възлиза на 6,583 х. лв. (31.12.2015 г.: 6,583 х.лв.), разпределен в 6,582,860 напълно платени обикновени поименни акции с право на глас с номинална стойност на акция - 1 лев.

Акциите на дружеството са регистрирани за търговия на Българска Фондова Борса-София АД.

Към 31.12.2016 г. издадените и напълно платени обикновени акции на дружеството са 6,582,860, бр. (31.12.2015 г.: 6,582,860 бр.) , а стойността на основния капитал – 6,583 х.лв. (31.12.2015 г.: 6,583 х.лв.).

С решение на извънредното Общо събрание на акционерите на Българска фондова борса - София АД от 13.09.2010 г. капиталът на дружеството е увеличен със 715,000 лева срещу парична вноска, чрез издаване на нови 715,000 броя акции, с номинал 1 лев. Капиталът е записан и изцяло внесен от акционера Министерство на финансите. В резултат на това увеличение, участието на държавата чрез Министерството на финансите в капитала на Борсата се е увеличило от 44 % на 50.05 %.

Към 31.12.2016 г. основният капитал на Българска фондова борса - София АД е в размер на 6,582,860 лв., като от тях 3,295,000 лв. се притежават от Министерство на финансите.

***Резервите*** на дружеството са обобщено представени в таблицата по-долу:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Законови резерви | 658 | 658 |
| Допълнителни резерви | 2,353 | 2,686 |
| Резерв по финансови активи на разположение за продажба | 376 | 345 |
| **Общо** | **3,387** | **3,689** |

**Законовите резерви** в размер на 658 х.лв. (31.12.2015 г: 658 х.лв.) включват изцяло сумите за фонд „Резервен“, формирани от разпределение на печалбата на дружеството.

**Допълнителните разерви** в размер на 2,353 х. лв. (31.12.2015 г.: 2,686 х.лв.) са формирани от разпределение на печалбите по решение на акционерите и могат да бъдат използвани за разпределение на дивиденти, както и за увеличение на основния капитал и за покриване на загуби.

Дружеството разпределя и изплаща дивиденти на основание отмяна на забраната за разпределяне на дивидент от отменения чл.21, ал.2 от ЗППЦК (ДВ бр.86 от 2006 г.) и промяна в Устава на дружеството и по решение на Общото събрание.

|  |  |  |
| --- | --- | --- |
| Допълнителни резерви | 31.12.2016 | 31.12.2015 |
|  | BGN'000 | BGN'000 |
| **Салдо на 1 януари** | **2,686** | **3,164** |
| Покриване на загуба по решение на ОСА | (333) | (478) |
| **Салдо на 31 декември** | **2,353** | **2,686** |

**Резервът по финансови активи на разположение за продажба** към 31.12.2016 г. е положителна величина в размер на 376 х.лв. (31.12.2015 г.: 345 х.лв.) и е формиран от ефектите от последваща оценка на инвестициите за разположение и продажба по справедлива стойност.

Движението на резерва по финансови активи на разположение за продажба е както следва:

|  |  |  |
| --- | --- | --- |
| Резерв по финансови активи на разположение за продажба | 31.12.2016 | 31.12.2015 |
|  | BGN'000 | BGN'000 |
| **Салдо на 1 януари** | **345** | **135** |
| Нетен доход от преоценки на финансови активи на разположение за продажба | 35 | 233 |
| Данък върху дохода по преоценките на финансови активи на разположение за продажба | (4) | (23) |
| **Салдо на 31 декември** | **376** | **345** |

Към 31 декември компонентът „натрупани печалби”в размер на 44 х.лв. (31.12.2015 г: натрупана загуба – 351 х.лв.), включва и признатата натрупана актюерска печалба в размер на 20 х.лв. (31.12.2015 г.: 21 х.лв.), отчетена при последващи оценки на планове с дефинирани пенсионни доходи във връзка с МСС 19 Пенсионни и други доходи на наети лица.

Движението на компонента „натрупани (загуби)/ печалби” е както следва:

|  |  |  |
| --- | --- | --- |
| Натрупани (загуби)/печалби | 31.12.2016 | 31.12.2015 |
|  | BGN'000 | BGN'000 |
| **Салдо на 1 януари** | **(351)** | **(489)** |
| Покриване на загуба от допълнителни резерви по решение на ОСА | 333 | 478 |
| Текуща печалба (загуба) за годината | 63 | (333) |
| Актюерски загуби от последващи оценки | (1) | (7) |
| **Салдо на 31 декември** | **44** | **(351)** |

С решение на годишното общо събрание на акционерите на Борсата, проведено на 21 юни 2016 г., загубата за 2015 г. общо в размер на 333 х.лв. следва да бъде покрита от допълнителни резерви на дружеството.

С решение на годишното общо събрание на акционерите на Борсата, проведено на 30 юни 2015 г., загубата за 2014 г. общо в размер на 478 х.лв. е покрита със средства от допълнителните резерви на дружеството.

|  |  |  |
| --- | --- | --- |
| **Доход на акция/(Загуба)** | 2016 | 2015 |
|  |  |  |
| Средно претеглен брой акции | 6,582,860 | 6,582,860 |
| Нетна печалба /(загуба) за годината (BGN’000) | 63 | (333) |
| **Доход на акция (Загуба) (BGN)** | **0.01** | **(0.05)** |

1. ЗАДЪЛЖЕНИЯ КЪМ ПЕРСОНАЛА ПРИ ПЕНСИОНИРАНЕ

Дългосрочните задължения към персонала при пенсиониране включват сегашната стойност на задължението на дружеството за изплащане на обезщетения на лица от наетия персонал към датата на отчета за финансово състояние при настъпване на пенсионна възраст.

Съгласно Кодекса на труда в България всеки служител има право на обезщетение в размер на две брутни заплати при пенсиониране, а ако е работил при същия работодател през последните 10 години от трудовия му стаж, обезщетението е в размер на шест брутни заплати към момента на пенсиониране. Това е план с дефинирани доходи *(Приложение № 2.16).*

За определяне на тези задължения дружеството е направило актюерска оценка, като е ползвало услугите на сертифициран актюер.

Изменението в сегашната стойност на задълженията към персонала при пенсиониране е както следва:

|  |  |  |
| --- | --- | --- |
|  | 2016 | 2015 |
|  | BGN '000 | BGN '000 |
| **Сегашна стойност на задълженията на 1 януари** | **62** | **48** |
| Разход за лихви за годината | 2 | 2 |
| Разход за текущ стаж за годината | 5 | 5 |
| Ефекти от последващи оценки за годината, в т.ч.: | 1 | 7 |
| Актюерски загуби/(печалби) от корекции, дължащи се на минал опит | (1) | (2) |
| Актюерски загуби от промени в демографските предположения | - | 3 |
| Актюерски загуби от промени във финансовите предположения | 2 | 6 |
| **Сегашна стойност на задължението на 31 декември** | **70** | **62** |

Начислените суми в отчета за всеобхватния доход по дългосрочни доходи на персонала при пенсиониране са както следва:

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| Разход за текущ стаж | 5 | 5 |
| Разход за лихви | 2 | 2 |
| Нетна актюерска загуба | (1) | (7) |
| Компоненти на разходите по планове с дефинирани доходи, признати в печалбата или загубата (*Приложение № 8)* | - | - |
| Ефекти от последващи оценки на задълженията към персонала при пенсиониране: |  |  |
| Загуби/(Печалби), възникнали от корекции, дължащи се на опита | (1) | (2) |
| Загуби, възникнали от промени в демографските предположения | - | 3 |
| Загуби, възникнали от промени във финансовите предположения | 2 | 6 |
| **Компоненти на разходите по планове с дефинирани доходи, признати в други компоненти на всеобхватния доход (*Приложение № 12*)** | **1** | **7** |
| **Общо:** | **1** | **7** |

При определяне на настоящата стойност към 31.12.2016 г. са направени следните актюерски предположения:

* за определяне на дисконтовия фактор е използвана норма на база годишен лихвен процент в размер на 2.5 % (2015 г.: 2.8 %). Направеното предположение се базира на данните за доходността на дългосрочните ДЦК с 10 годишен матуритет;
* предположението за бъдещото ниво на работните заплати се базира на предоставената информация от ръководството на дружеството и е в размер на 5 % годишен ръст спрямо предходния отчетен период (2015 г.: 5 %);
* смъртност – по таблицата за смъртност на НСИ за общата смъртност на населението на България за периода 2013г. - 2015 г. (2015 г.: по таблицата за смъртност на НСИ за периода 2012г. - 2014 г.);
* темп на текучество – между 0 и 8 % в зависимост от пет обособени възрастови групи (2015 г.: между 0 и 8 %).

Този план с дефинирани доходи създава експозиция на дружеството към следните рискове: инвестиционен, лихвен, риск свързан с дълголетието и риск свързан с нарастването на работните заплати. Ръководството на дружеството ги определя по следния начин:

* за инвестиционния – доколкото това е нефондиран план, дружеството следва да наблюдава и текущо балансира предстоящите плащания по него с осигуряването на достатъчен паричен ресурс. Историческият опит, а и структурата на задължението, показват, че необходимият по години ресурс не е съществен спрямо обичайно поддържаните ликвидни средства;
* за лихвения - всяко намаление на доходността на ДЦК с подобна срочност води до увеличение на задължението по плана;
* за риска, свързан с дълголетието - сегашната стойност на задължението към персонала при пенсиониране се изчислява прилагайки най-добрата преценка и актуална информация за смъртността на участниците в плана. Увеличението на продължителността на живота би повлияла за евентуално увеличение на задължението. През последните години се наблюдава относителна устойчивост на този показател; и
* за риска, свързан с нарастването на работните заплати - сегашната стойност на задължението към персонала при пенсиониране се изчислява прилагайки най-добрата преценка за бъдещото нарастване на работните заплати на участниците в плана. Такова увеличение би довело до увеличение на задължението на плана.

Анализът на чувствителността на основните актюерски предположения се основава на разумно възможните промени в тези предположения към края на отчетния период като се приема, че останалите остават непроменени.

Ефектите от изменението (увеличение или намаление) с 1 % на:

а. ръста на заплатите

б. дисконтовата норма

в. текучество

върху сумата на отчетените разходи за текущ стаж и лихви за 2016 г. и респ. върху сегашната стойност на задължението за изплащане на дефинирани доходи при пенсиониране, са оценени както следва:

Ефекти върху размера на отчетените разходи от промяна на основните предположения:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2016 година | | |  | 2015 година | | |
|  | Увеличение |  | Намаление |  | Увеличение |  | Намаление |
|  | BGN '000 |  | BGN '000 |  | BGN '000 |  | BGN '000 |
| Изменение на ръста на заплатите | 1 |  | (1) |  | 1 |  | (1) |
| Изменение на дисконтовата норма | - |  | - |  | (1) |  | 1 |
| Изменение в текучеството | (1) |  | 1 |  | - |  | - |

Ефекти върху размера на отчетеното задължение от промяна на основните предположения:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2016 година | | |  | 2015 година | | |
|  | Увеличение |  | Намаление |  | Увеличение |  | Намаление |
|  | BGN '000 |  | BGN '000 |  | BGN '000 |  | BGN '000 |
| Изменение на ръста на заплатите | 8 |  | (7) |  | (7) |  | 7 |
| Изменение на дисконтовата норма | (7) |  | 9 |  | (1) |  | 1 |
| Изменение в текучеството | (8) |  | 7 |  | - |  | - |

Средно претеглената дюрация на задълженията за изплащане на дефинирани доходи на персонала е 11.5 г. (2015 г.: 11.9 г.).

Очакваните плащания на обезщетения при пенсиониране по плана с дефинирани доходи за следващите пет години са както следва:

|  |  |
| --- | --- |
| **Прогнозни плащания** | Пенсиониране по възраст и стаж BGN '000 |
|  |  |
| Плащания през 2017 г. | 16 |
| Плащания през 2018 г. | - |
| Плащания през 2019 г. | - |
| Плащания през 2020 г. | 1 |
| Плащания през 2021 г. | 27 |
|  | **44** |

Няма очаквани плащания на обезщетения при пенсиониране, свързани с болест през следващите пет години.

1. ЗАДЪЛЖЕНИЯ КЪМ ДОСТАВЧИЦИ И ДРУГИ КРЕДИТОРИ

Задълженията към доставчици и други кредитори включват:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Задължения към доставчици | 300 | 306 |
| Задължения към други кредитори | 37 | 37 |
| Предплатени такси | 20 | 10 |
| **Общо** | **357** | **353** |

Задълженията към доставчици към 31.12.2016 г. са текущи по доставки на услуги за 2016 г. и са деноминирани в лева - 15 х.лв. и в евро – 285 х. лв. (31.12.2015 г. в лева - 37 х.лв. и в евро – 269 х.лв.).

Задълженията към други кредитори включват сумата на предоставените гаранционни депозити от страна на членовете на Съвета на директорите, съгласно договорите за управление в размер на три месечни възнаграждения.

Предплатените такси включват основно такси за информационно обслужване, регистрация и поддръжка на регистрация на Основен пазар (BSE) и Алтернативен пазар (BaSE) за 2017 г. (респ. 2016 г.), които се плащат съгласно правилника на Борсата.

1. ЗАДЪЛЖЕНИЯ ЗА ДИВИДЕНТИ

Към 31.12.2016 г. сумата в размер на 69 х.лв. (31.12.2015 г.: 71 х.лв.) представлява неизплатени дивиденти на акционери от разпределение на печалбата за 2013 г., 2012 г., 2011 г. *(Приложение № 25).*

1. ЗАДЪЛЖЕНИЯ ЗА ДАНЪЦИ

Задълженията за данъци включват:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Данък върху добавена стойност | 36 | 24 |
| Данъци върху доходите на физическите лица | 7 | 8 |
| Данъци върху разходите | 3 | 3 |
| **Общо** | **46** | **35** |

Данъчните задължения на дружеството са текущи.

До датата на издаване на отчета в дружеството са извършени ревизии и проверки, както следва:

* по ДДС – до 30.04.2004 г.
* пълна данъчна ревизия – към 31.12.2002 г.
* от Национален осигурителен институт – до 30.06.1999 г.

Данъчна ревизия се извършва в петгодишен срок от изтичане на годината, през която е подадена данъчната декларация за съответното задължение. Ревизията потвърждава окончателно данъчното задължение на съответното дружество-данъчно задължено лице, освен в изрично предвидените от законодателството случаи.

1. ЗАДЪЛЖЕНИЯ КЪМ ПЕРСОНАЛА И СОЦИАЛНОТО ОСИГУРЯВАНЕ

Задълженията към персонала и социалното осигуряване включват:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Задължения по неизползвани компенсируеми отпуски | 72 | 61 |
| Задължения към социално и здравно осигуряване за компенсируеми отпуски | 10 | 8 |
| Задължения към социално и здравно осигуряване, свързани с текущи задължения | 15 | 17 |
| **Общо** | **97** | **86** |

1. СЕГМЕНТНО ОТЧИТАНЕ

Сегментното отчитане в дружеството е организирано на база основните бизнес дейности, извършвани от Борсата: а) търговия с финансови инструменти; б) информационно обслужване и в) регистрация и поддържане на емисии ценни книжа за търговия.

Статиите на приходите, разходите и резултата на бизнес сегментите, определени в дружеството включват:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Търговия с финансови инструменти | | Информационно обслужване | | Регистрация и поддържане на емисии финансови инструменти за търговия | | Общо | |
|  | 2016 | 2015 | 2016 | 2015 | 2016 | 2015 | 2016 | 2015 |
|  | BGN'000 | BGN'000 | BGN'000 | BGN'000 | BGN'000 | BGN'000 | BGN'000 | BGN'000 |
| **Приходи по сегменти** | **643** | **594** | **378** | **261** | **654** | **682** | **1,675** | **1,537** |
| Разходи за материали и консумативи | (6) | (8) | (3) | (3) | (4) | (8) | (13) | (19) |
| Разходи за външни услуги | (635) | (629) | (99) | (66) | (218) | (216) | (952) | (911) |
| Разходи за персонал | (461) | (530) | (165) | (110) | (257) | (271) | (883) | (911) |
| Други разходи | (37) | (33) | (15) | (10) | (30) | (28) | (82) | (71) |
| **Общо оперативни разходи** | **(1,139)** | **(1,200)** | **(282)** | **(189)** | **(509)** | **(523)** | **(1,930)** | **(1,912)** |
| **Резултат на сегмента** | **(496)** | **(606)** | **96** | **72** | **145** | **159** | **(255)** | **(375)** |
| Неразпределени оперативни доходи от дейността |  |  |  |  |  |  | 411 | 118 |
| Неразпределени оперативни разходи от дейността |  |  |  |  |  |  | (315) | (304) |
| **(Загуба) от оперативна дейност** |  |  |  |  |  |  | **(159)** | **(561)** |
| Финансови приходи |  |  |  |  |  |  | 223 | 231 |
| **Печалба/(Загуба) преди данък върху печалбата** |  |  |  |  |  |  | **64** | **(330)** |
| (Разход) за/икономия от данък върху печалбата |  |  |  |  |  |  | **(1)** | **(3)** |
| **Нетна печалба/(загуба) за годината** |  |  |  |  |  |  | **63** | **(333)** |

Активите и пасивите на бизнес сегментите включват:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Търговия с финансови инструменти | | Информационно обслужване | | Регистрация и поддържане на емисии финансови инструменти за търговия | | Общо | |
|  | 2016 | 2015 | 2016 | 2015 | 2016 | 2015 | 2016 | 2015 |
|  | BGN'000 | BGN'000 | BGN'000 | BGN'000 | BGN'000 | BGN'000 | BGN'000 | BGN'000 |
| **Активи по бизнес сегменти** |  |  |  |  |  |  |  |  |
| Търговски вземания | 17 | 8 | 154 | 26 | - | 6 | 171 | 40 |
| **Активи на сегмента** | **17** | **8** | **154** | **26** | **-** | **6** | **171** | **40** |
| Неразпределени активи |  |  |  |  |  |  | **10,482** | **10,488** |
| **Общо активи** |  |  |  |  |  |  | **10,653** | **10,528** |
|  |  |  |  |  |  |  |  |  |
| **Пасиви по бизнес сегменти** |  |  |  |  |  |  |  |  |
| Задължения към доставчици | 285 | 289 | - | - | - | - | 285 | 289 |
| Задължения към персонала и социалното осигуряване | 38 | 44 | 7 | 8 | 22 | 22 | 67 | 74 |
| **Пасиви на сегмента** | **323** | **333** | **7** | **8** | **22** | **22** | **352** | **363** |
| Неразпределени пасиви |  |  |  |  |  |  | **287** | **244** |
| **Общо пасиви** |  |  |  |  |  |  | **639** | **607** |

Дружеството няма капиталови разходи, свързани с бизнес сегментите. Към 31,12.2016 г. няма отчетени разходи за амортизация, свързани с бизнес сегментите (2015 г.: няма).

Към 31.12.2016 г. няма отчетени непарични разходи, различни от амортизации, свързани с бизнес сегменти (2015 г.: няма).

Българска фондова борса – София АД извършва своята дейност само на територията на Република България.

Към 31.12.2016 г. дружеството е реализирало приходи от български клиенти в размер на 1,347 х.лв. (31.12.2015 г.: 1,322 х.лв.), а приходите от чуждестранни клиенти са в размер на 328 х.лв. (31.12.2015 г.: 215 х.лв.).

Общите приходи от сделки с най-големите клиенти на дружеството и съответния бизнес сегмент са както следва:

|  |  |  |  |
| --- | --- | --- | --- |
|  |  | 31.12.2016 |  |
|  |  | BGN’000 | % |
| Клиент 1 | чуждестранен клиент | 301 | 18% |
| Клиент 2 | български клиент | 79 | 5% |
| Клиент 3 | български клиент | 78 | 5% |
| Клиент 4 | български клиент | 70 | 4% |

|  |  |  |  |
| --- | --- | --- | --- |
|  |  | 31.12.2015 |  |
|  |  | BGN’000 | % |
| Клиент 1 | чуждестранен клиент | 172 | 11% |
| Клиент 2 | български клиент | 73 | 5% |
| Клиент 3 | български клиент | 72 | 5% |
| Клиент 4 | български клиент | 63 | 4% |

1. УПРАВЛЕНИЕ НА ФИНАНСОВИЯ РИСК

В хода на обичайната си дейност дружеството може да бъде изложено на различни финансови рискове, най-важните от които са: пазарен риск (включващ валутен риск, риск от промяна на справедливата стойност и ценови риск), кредитен риск, ликвиден риск и риск на лихвено-обвързаните парични потоци. Общото управление на риска е фокусирано върху прогнозиране на резултатите от определени области на финансовите пазари за постигане на минимизиране на потенциалните отрицателни ефекти, които биха могли да се отразят върху финансовите резултати и състояние на дружеството. Политиката в тази област е свързана с извършването на оценки на пазарните обстоятелства във връзка с направените инвестиции и формите за поддържане на ликвидните средства. Част от прилаганите механизми са свързани и с анализ и търсене на приложими решения по отношение определянето на адекватни цени на услугите, предлагани от Българска фондова борса - София АД. Основният стремеж при управлението на рисковете е недопускането на неоправданата им концентрация.

Управлението на риска в дружеството се осъществява текущо от оперативното ръководство на дружеството съгласно политиката, определена от Съвета на директорите. Съветът на директорите е приел основни принципи на общото управление на финансовия риск, на базата на които са разработени конкретните процедури за управление на отделните специфични рискове, като валутен, ценови, лихвен, кредитен и ликвиден, и за риска при използването на недеривативни инструменти.

Категории финансови инструменти:

|  |  |  |
| --- | --- | --- |
| Финансови активи | 31.12.2016 | 31.12.2015 |
|  | BGN '000 | BGN '000 |
| *Финансови активи държани до падеж* | **4,012** | **4,007** |
| Инвестиции държани до падеж | 4,012 | 4,007 |
| *Финансови активи на разположение за продажба* | **2,287** | **2,125** |
| Инвестиции на разположение за продажба | 2,287 | 2,125 |
| *Кредити и вземания* | **2,801** | **2,101** |
| Други дългосрочни вземания | - | 657 |
| Търговски вземания | 171 | 44 |
| Други текущи вземания | 1,214 | 522 |
| Срочни депозити в банки | - | 204 |
| Парични средства и парични еквиваленти | 1,416 | 674 |
| **Общо** | **9,100** | **8,233** |

|  |  |  |
| --- | --- | --- |
| Финансови пасиви | 31.12.2016 | 31.12.2015 |
|  | BGN '000 | BGN '000 |
| *Финансови пасиви по амортизирана стойност* | 369 | 377 |
| Търговски задължения | 300 | 306 |
| Задължения за дивиденти | 69 | 71 |
| **Общо** | **369** | **377** |

* 1. Пазарен риск

а. Валутен риск

Дружеството не е изложено на валутен риск, защото почти всички негови операции и сделки са деноминирани в български лева и/или евро, доколкото последното е с фиксиран курс спрямо лева по закон.

б. Ценови риск

Дружеството е изложено на ценови риск по отношение на притежаваните от него ценни книжа, класифицирани на разположение за продажба, вкл. и поради концентрация в типа книжа. Ръководството оценява като цяло този риск като нисък поради консервативния характер на инвестициите - основно в български държавни ценни книжа. Ръководството е установило процедури за текущо наблюдение на промените в цените, доходността и матуритетната структура на притежаваните държавни ценни книжа, и респ. предприемане на своевременни мерки и действия при наличие на индикатори за по-трайни негативни тенденции, особено сега в обстановката на световната икономическа криза, респ. текущи и задълбочени анализи на обслужването на вътрешния дълг и възможностите за обслужване в бъдеще от страна на българската държава.

Анализът на чувствителността на резултатите на дружеството спрямо цените на дълговите ценни книжа, държани от него, е направен на база състоянието и структурата на инвестициите към 31 декември 2016 г. Ако тези цени се бяха променили с 5 % увеличение/намаление, ефектът към тази дата би се отразил директно върху нетните активи, доколкото дълговите ценни книжа са класифицирани на разположение за продажба и тяхната преоценка се отчита директно като компонент от тях.

Ръководството на дружеството не е разглеждало възможността за инвестиции в корпоративни дългови инструменти поради неприемливия кредитен риск и ниската ликвидност. Поради дългия срок до падежа и потенциалната възможност през следващите 5 години да се наложи ползване на средствата инвестирани в дългосрочни ДЦК, ръководството е приело те да се класифицират „на разположение за продажба”, което налага периодична преоценка на тези активи и съответно отчитане на ефектите от нея в отделен преоценъчен резерв (през друг всеобхватен доход) към капитала на дружеството.

Към датата на изготвяне на отчета ръководството счита, че средствата инвестирани в дългосрочни ДЦК не са непосредствено необходими за извършването на оперативната дейност на дружеството.

* 1. Кредитен риск

Финансовите активи на дружеството са концентрирани в следните групи: парични средства (текущи сметки и срочни депозити), инвестиции, държани до падеж, инвестиции на разположение за продажба (държавни ценни книжа и малцинствено участие в други предприятия), търговски и други вземания.

Кредитният риск е свързан с риска някой от контрагентите му да не бъде в състояние да изпълни изцяло и в обичайно предвидените срокове задълженията си към него. Търговските вземания са представени в отчета за финансовото състояние в нетен размер, след приспадане на начислените обезценки по трудносъбираеми вземания. Такива обезценки са направени където и когато са били налице събития, идентифициращи загуби от несъбираемост съгласно предишен опит.

Дружеството няма значителна концентрация на кредитен риск, тъй като Борсата извършва специализиран вид услуги на своите клиенти, които са основно инвестиционни посредници и банки в България. Те имат добро финансово състояние, дълга история и търговско сътрудничество с Борсата и не допускат нарушения при спазването на кредитните условия съгласно правилника за дейността й по отношение изплащането на дължимите такси за ползваните услуги от Борсата.

При държаните дългосрочни дългови инструменти с емитент Република България, съществува кредитен риск, но се приема, че поради високия кредитен рейтинг на суверена на този етап кредитният риск е нисък.

Политиката на дружеството е да извършва продажбите си при условията на незабавно плащане – основно такси за борсовата търговия, които се заплащат след два дни при сетълмента на сделката. Събираемостта на вземанията се контролира текущо и стриктно от отдела за регистрации, търговия и финансовия отдел, съгласно установената политика на дружеството. За целта ежедневно се прави преглед на откритите позиции по клиенти, както и получените постъпления, като се извършва равнение и анализ. Таксите за първоначална регистрация и поддържане на регистрация от страна на клиентите се заплащат преди да бъдат допуснати до активна търговия.

За ограничаване на риска относно паричните средства и предоставени депозити политика на дружеството е да ги разпределя по текущи и депозитни сметки с различен срок в различни финансови институции в България.

* 1. Ликвиден риск

Ликвидният риск се изразява в негативната ситуация дружеството да не бъде в състояние да посрещне безусловно всички свои задължения съгласно техния падеж. То провежда консервативна политика по управление на ликвидността, чрез която постоянно поддържа оптимален ликвиден запас парични средства, добра способност на финансиране на стопанската си дейност, осъществява постоянно контролно наблюдение на фактическите и прогнозни парични потоци по периоди напред и поддържане на равновесие между матуритетните граници на активите и пасивите на дружеството. Дружеството генерира и разполага с достатъчно собствени оборотни средства и няма необходимост от привлечени средства за извършване на оперативната си дейност. Текущо матуритетът и своевременното осъществяване на плащанията се следи от финансовия отдел, като се поддържа ежедневна информация за наличните парични средства и предстоящите плащания. Свободните средства се инвестират в срочни депозити при банки, с обичаен оригинален матуритет от 1-6 месеца, считани за сравнително нискорискови инструменти, при относително висока доходност.

Към 31 декември финансовите недеривативни пасиви на дружеството и към двете дати на отчета за финансовото състояние са с до един месец остатъчен матуритет спрямо договорения.

* 1. Риск на лихвоносните парични потоци

Като цяло дружеството има значителна част лихвоносни активи. Приходите и оперативните парични потоци са стабилни, предвидими и относително слабо зависими от промените в пазарните лихвени равнища, доколкото основната част от лихвоносните активи са с фиксиран лихвен процент – инвестиции, държани до падеж - облигации (деноминирани в евро), инвестиции на разположение за продажба (държавни ценни книжа в лева и евро) и предоставени срочни депозити в банки (в лева и в евро).

|  |  |  |  |  |
| --- | --- | --- | --- | --- |
| 31 декември 2016 | Лихвени | | Нелихвени | Общо |
|  | Фиксиран лихвен % | Плаващ лихвен % |  |  |
|  | BGN '000 | BGN '000 | BGN '000 | BGN '000 |
| **Финансови активи** |  |  |  |  |
| Инвестиции държани до падеж | 3,963 | - | 49 | 4,012 |
| Инвестиции на разположение за продажба | 1,945 | - | 342 | 2,287 |
| Търговски вземания | - | - | 171 | 171 |
| Други текущи вземания | 1,179 | - | 35 | 1,214 |
| Парични средства и парични еквиваленти | - | 1,416 | - | 1,416 |
|  | **7,087** | **1,416** | **597** | **9,100** |
| **Финансови пасиви** |  |  |  |  |
| Търговски задължения | - | - | 300 | 300 |
| Задължения за дивиденти | - | - | 69 | 69 |
|  | **-** | **-** | **369** | **369** |

|  |  |  |  |  |
| --- | --- | --- | --- | --- |
| 31 декември 2015 | Лихвени | | Нелихвени | Общо |
|  | Фиксиран лихвен % | Плаващ лихвен % |  |  |
|  | BGN '000 | BGN '000 | BGN '000 | BGN '000 |
| **Финансови активи** |  |  |  |  |
| Инвестиции държани до падеж | 3,962 | - | 45 | 4,007 |
| Инвестиции на разположение за продажба | 1,896 | - | 377 | 2,273 |
| Други дългосрочни вземания | 657 | - | - | 657 |
| Търговски вземания | - | - | 44 | 44 |
| Други текущи вземания | 493 | - | 29 | 522 |
| Срочни депозите в банки | 204 | - | - | 204 |
| Парични средства и парични еквиваленти | - | 673 | 1 | 674 |
|  | **7,212** | **673** | **496** | **8,381** |
| **Финансови пасиви** |  |  |  |  |
| Търговски задължения | - | - | 306 | 306 |
| Задължения за дивиденти | - | - | 71 | 71 |
|  | **-** | **-** | **377** | **377** |

* 1. Управление на капиталовия риск

С управлението на капитала дружеството цели да създава и поддържа възможности то да продължи да функционира като действащо предприятие и да осигурява съответната възвръщаемост на инвестираните средства на акционерите и стопански ползи на другите заинтересовани лица от и участници в неговия бизнес, както и да поддържа оптимална капиталова структура.

И през 2016 г. стратегията на ръководството на дружеството е била да се работи изцяло със собствени средства, генерирани от стопанската му дейност, без да ползва привлечени заемни средства. Тя остава непроменена спрямо 2015 г.

Дружеството текущо наблюдава осигуреността и структурата на капитала си. Характерното за него е, че то традиционно финансира дейността си от собствените си генерирани печалби и чрез своите акционери, без използване на дългов капитал.

Натрупаните печалби през 2016 г. ръководството на дружеството планира да разпредели за попълване на допълнителните резерви и за дивиденти.

Справедлива стойност

Концепцията за справедливата стойност предполага реализиране на финансови инструменти чрез продажба, на база позицията, предположенията и преценките на независими пазарни участници на основен или най-изгоден за даден актив или пасив пазар. За своите финансови активи и пасиви дружеството приема като основен пазар финансовите пазари в България – БФБ, големите търговски банки – дилъри и за определени специфични инструменти – директни сделки между страните. В повечето случаи, обаче, особено по отношение на финансовите активи, държани до падеж, търговските вземания, търговските задължения и депозитите, дружеството очаква да реализира тези финансови активи и чрез тяхното цялостно обратно изплащане или респ. погасяване във времето. Затова те се представят по тяхната амортизируема стойност.

Справедливата стойност на финансовите инструменти на разположение за продажба, търгувани на активни фондови пазари се базира на котирани „цени купува”, оповестена от пазарния оператор посредством официални средства към края на отчетния период. Справедливата стойност на финансовите инструменти на разположение за продажба, които не се търгуват на достатъчно активни пазари се определя и/или потвърждават чрез оценъчни методи, които се базират на различни оценъчни техники и предположения на ръководството, направени на база пазарните условия към края на отчетния период, вкл. котировки на фондови пазари (дневни и усреднени).

Също така голямата част от финансовите активи и пасиви са или краткосрочни по своята същност (търговски вземания, търговски задължения и краткосрочни задължения към други контрагенти), или са отразени в отчета за финансовото състояние по пазарна стойност (предоставени безсрочни и срочни банкови депозити) и поради това тяхната справедлива стойност е приблизително равна на балансовата им стойност. Изключение от правилото за последваща оценка по справедлива стойност се прилага относно част от инвестициите на разположение за продажба, представляващи участия в други предприятия, за които няма пазар и обективни условия за определяне по достоверен начин на тяхната справедлива стойност, поради което те са представени по цена на придобиване (себестойност).

Ръководството на дружеството счита, че при съществуващите обстоятелства представените в отчета за финансовото състояние оценки на финансовите активи и пасиви са възможно най-надеждни, адекватни и достоверни за целите на финансовата отчетност.

1. СВЪРЗАНИ ЛИЦА И СДЕЛКИ СЪС СВЪРЗАНИ ЛИЦА

Дъщерно дружество

Борсата притежава 100 % от капитала на Сервиз финансови пазари EООД, което е дъщерно дружество, считано от 06.03.2007 г. Българска фондова борса – София АД осъществява контрол върху финансовата и оперативната политика на дъщерното дружество.

Съвместно дружество

Борсата притежава 33.33 % от капитала на СЕЕ Линк ДОО, Скопие, което е съвместно дружество, считано от 15.04.2014 г. като осъществява съвместен контрол върху финансовата и оперативната му политика.

Основен собственик

Държавата чрез Министерство на финансите притежава 50,05 % от акциите в основния акционерен капитал на Борсата и упражнява контрол върху финансовата и оперативната политика на дружеството.

Предприятие с квалифицирано участие от страна на държавата

Държавата чрез Министерство на финансите притежава пряко 43.7 % от акциите в основния акционерен капитал на Централен депозитар АД и притежава значително влияние. Последното е свързано лице с Борсата, доколкото и в двете дружества държавата има квалифицирано участие. Българска фондова борса – София АД от своя страна също е акционер в Централен депозитар АД с 6.61 % акционерно участие към 31.12.2016 г. (31.12.2015 г.: 6.61 %).

Предприятия, в които лице от ключовия управленски персонал на Борсата едновременно взема участие в ръководството му като изпълнителен директор/управител, т.е има управленска власт в това предприятие

Към 31.12.2016 г. предприятия, които имат подобна свързаност са: Юробанк България АД, Бенчмарк Финанс АД, Бенчмарк груп АД, Бенчмарк кредит АД, Бенчмарк Финанс ЛТД, ЛПБ Инвестиции ООД, ЛНБ Трейдинг ЕООД, Централен депозитар АД, Булстрад Живот Виена Иншурънс Груп, Българска Клирингова Компания АД и Регистър на енергийните деривати и транзакции АД.

Към 31.12.2015 г. предприятия, които имат подобна свързаност са: Юробанк България АД, Бенчмарк Финанс АД, Бенчмарк груп АД, Бенчмарк кредит АД, Бенчмарк Финанс ЛТД, ЛПБ Инвестиции ООД, ЛНБ Трейдинг ЕООД и Централен депозитар АД, Булстрад Живот Виена Иншурънс Груп, Българска Клирингова Компания АД, Регистър на енергийните деривати и транзакции АД.

Сделки със свързани лица

Общият размер на сделките със свързани лица са, както следва:

|  |  |  |  |
| --- | --- | --- | --- |
| Продажби на свързани лица | Свързано лице | 31.12.2016 | 31.12.2015 |
|  |  | BGN ‘000 | BGN ‘000 |
| Продажба на недвижим имот | Централен депозитар АД | 810 | 34 |
| Получен дивидент | Централен депозитар АД | 2 | 1 |
| Такса сделки(комисионни), такса членство, такса интернет търговия | Бенчмарк Финанс АД | 61 | 20 |
| Такса сделки(комисионни), такса членство, такса интернет търговия | Юробанк България АД | 7 | 8 |
| Информационно обслужване | Сервиз финансови пазари ЕООД | 3 | 3 |
| Наем на офис и счетоводни услуги | Сервиз финансови пазари ЕООД | 97 | 78 |
| **Общо** |  | **980** | **144** |

|  |  |  |  |
| --- | --- | --- | --- |
| Доставки от свързани лица | Свързано лице | 31.12.2016 | 31.12.2015 |
|  |  | BGN ‘000 | BGN ‘000 |
| Информационно обслужване, данъци и такси  по продажба на недвижим имот | Централен депозитар АД | 17 | 6 |
| Деловодни услуги | Сервиз Финансови Пазари ЕООД | 12 | 12 |
| Възнаграждения за оперириране с продукта Х3 | Сервиз Финансови Пазари ЕООД | 1 | 1 |
| Такса попечителски услуги | Юробанк България АД | 4 | 2 |
| **Общо** |  | **34** | **21** |

Разчети със свързани лица

Разчетните взаимоотношения със свързани лица включват вземания по продажби към 31.12.2016 г.: 2 х.лв. (31.12.2015 г: 2 х..лв.).

Възнаграждения на ключовия управленски персонал

Съставът на ключовия управленски персонал е оповестен в Приложение № 1.1.

Заплатите и другите краткосрочни доходи на ключовия управленски персонал към 31.12.2016 г. възлизат на 300 х.лв. (31.12.2015 г.: 314 х.лв.).

1. СЪБИТИЯ СЛЕД КРАЯ НА ОТЧЕТНИЯ ПЕРИОД

След края на отчетния период няма настъпили важни събития, свързани с дейността на дружеството.